Murat Bozdan alqışa layiq hərəkət – Analitik informasiya portalı\nMurat Bozdan alqışa layiq hərəkət\n20.06.2012 17:44 23.03.2021 18:40 Yenises.ru\t0 Şərh\nYenises.ru-nun milliyet.com.tr saytına istinadən verdiyi xəbərə görə Murat Boz Dağlıcada şəhit olan 8 əsgərmiz üşün bu axşam Kuruçeşme Arenadaki olan konsertini keçirməyəcəyini söyləyib.\nMurat Bozun musiqi şirkəti “Dokuzsekiz Müzik”dən verilən açıqlamaya göre konsert başqa bir tarixə keşirilib.\nŞirket, “Konsertə bilet alanlar, qarşıdakı günlərin birində keçiriləcək konsertə eyiı biletlə girə biləcəklər”” deyə açıqlama verib.\nMurat Boz özü Twitter hesabında “”Konsertimizbaşqa bir tarixə keşirilib. Acımız böyük, dualarımız şəhidlərimizlədir. Konsertin yeni tarixi bildiriləcək. Şəhidlərimizə Allahdan rəhmət, ailələrinə baş sağlığı diləyirəm”” -yazıb.\n← Türkiyə prezidenti Abdulla Gül Səmra Özalı qəbul edib\nYENİ KİTAB →\nMoskvada məhşur türk müğənnilərinin konserti olacaq\n01.06.2018 14:09 23.03.2021 18:06 Yenises.ru\t0\nAfaq ŞIXLI “SƏNƏ DEMƏDIKLƏRIM…”\n09.06.2015 17:05 23.03.2021 18:25 Yenises.ru\t0\n16.01.2013 22:03 04.11.2020 12:59 Yenises.ru\t0


Böyük Misir Muzeyi ildə 5 milyon ziyarətçi cəlb edəcək - İki sahil\n09 avqust 2020 06:00 Bütün xəbərlər Haqqımızda Əlaqə\nMisirin Nazirlər Kabineti ildə 5 milyon ziyarətçi qəbul edəcək Böyük Misir Muzeyinin infoqrafik məlumatını dərc edib. “Traveler Conde Nast” və “Architectural Digest” nəşrlərində göstərilir ki, dünyanın bu ən böyük arxeologiya muzeyində bütöv bir sivilizasiyaya həsr edilmiş 49 603 artefakt nümayiş etdiriləcək.\nAZƏRTAC MENA informasiya agentliyinə istinadla xəbər verir ki, muzeydə işlərin 90 faizi başa çatdırılıb və onun bu ilin ilk aylarında istifadəyə veriləcəyi gözlənilir. İnfoqrafik məlumatda qeyd olunub ki, Böyük Misir Muzeyi ilə yanaşı, İsgəndəriyyə şəhərindəki Baron Palasda, Yəhudi Məbədində (Eliyahu Hanbi), Luksorda və Giza piramidalarında da bərpa işləri yekunlaşmaq üzrədir.\nMisirin Qədim Abidələr Nazirliyinin məlumatında bildirilir ki, 2019-cu ildə 25 arxeologiya layihəsinin, o cümlədən Fayumdakı Mortar piramidasının bərpasının inauqurasiyası keçirilib, Müqəddəs Yekaterina monastırında bərpa işlərinin birinci fazası başa çatdırılıb. Bundan başqa, “Business Insider” nəşrinə görə, Luksorda 30 tabutun olduğu Assassif yeraltı anbarının tapılması ötən ilin ən mühüm elmi kəşflərindən biri olub. Digər əhəmiyyətli tapıntı Misir fironlarının beşinci sülaləsinin Saqqara yaşayış məskənində aşkar edilmiş sərdabası olub. ABŞ-ın “Archeology” jurnalı bu sərdabanı 2019-cu ilin 10 ən yaxşı arxeoloji kəşflərindən biri hesab edib. “Live Science” nəşri isə Luksorda yerləşən Krallar Vadisində aşkar edilən qədim dəfn mərasimləri alətlərini ötən ilin ən yaxşı tapıntısı elan edib.


Cəmiyyət 22 noyabr — 17:00\nÖtən gecə Moskvada azərbaycanlı biznesmen, Şəmkir rayonundan olan Toğrul Tağıyev güllələnib. Virtualaz.org Rusiya KİV-lərinə istinadən xəbər verir ki, 36 yaşlı biznesmen xəstəxanadan çıxarkən killer onu haqlayıb. Tağıyev əlbəyaxa döyüş üzrə məşq zamanı zədə alıbmış və MRT müayinəs üçün xəstəxanaya gedibmiş.\nMoskvadakı mənbələr deyiblər ki, qruplaşma üzvləri bir müddət öncə, ötən gecə qətlə yetirdikləri Toğrulu qorxutmaq məqsədilə onun ayağına odlu silahdan atəş açıblar. O, təhdidlərə rəğmən istənilən qeyri-qanuni ödənişi verməkdən imtina edib. Ən sonda isə cinayətkarlar onu öldürmək qərarına gəliblər.\n“Hamısı o lənətə gəlmiş “moyka”nı biz alandan sonra başladı!”-həlak olan biznesmenin arvadı Şəhla deyir. “Əvvəlcə zəng vururdular və hədələyirdilər. Mən ona deyirdim ki, meyvə-tərəvəz alverindən gələn pul da bəsimizdir, niyə risk edirsən? O mənə qulaq asmadı və bu il martın 21-də M-4 şossesində gedəndə maşınını güllələdilər. Hər şey hərəkətdə olarkən baş verdi. Ərim ayağından yaralandı, sürücü tərəfdən qapıya 4 güllə dəydi. Bundan sonra sanki sakitləşmişdilər Lakin bir ay əvvəl ərim həmin “avtomoykanı” işə saldı. Onu martda atəş açan həmin adamların güllələdiyinə inanıram. İki oğlu atasız qaldı, 5 və 7 yaşlarında. Uşaqlara hələlik bacım baxır”-qadın danışıb.\nŞəkidə bir yaşlı uşaq su vedrəsinə düşdü


BDU-nun rektoru jurnalistika fakültəsinin tələbələri ilə görüşdü - Azadliq Xeber\nBDU-nun rektoru jurnalistika fakültəsinin tələbələri ilə görüşdü\nBu barədə APA-ya açıqlamasında BDU Jurnalistika fakültəsinin dekanı, professor Cahangir Məmmədli məlumat verib.\nOnun sözlərinə görə, qəbulda fakültənin 13 tələbəsi iştirak edib: “İmtahandan kəsilən tələbələr politologiya fənnindən qiymət ala bilməyiblər. Universitetin rektoru Abel müəllim onları qəbul etdi və tələbələrin imtahana zəif hazırlaşdığı məlum oldu. Bunlarla belə, rektor tələbələrə böyük qayğı ilə yanaşdı. Politologiya kafedrasının müdirinə tapşırdı ki, onlara iki günlük yenidən dərs keçirilsin ki, sualları yaxşı aydınlaşdırsınlar”.


Prezident Jeenbekov Bakıda tutulan yüksək vəzifəli “korrupsioner” haqda - “MƏNİM DOSTUM İDİ, AMMA GÖRÜRSÜNÜZ DƏ...”\n19/12/2018 - 12:29 1 018 0 0\nQırğızıstan prezidenti Sooronbay Jeenbekov bu gün dekabrın 19-da keçirdiyi mətbuat konfransında korrupsiya ilə mübarizə tədbirləri barədə danışıb. Virtualaz.org xəbər verir ki, prezidenti bu zaman bir neçə gün əvvəl Bakıda saxlanılan keçmiş yüksək vəzifəli məmur-Qırğızıstan Dövlət Gömrük Xidmətinin rəisi və Avrasiya İttifaqı “hökuməti”ndə nazir postunu tutmuş Adamkul Junusovu da xatırladıb.\n“Mən Adamkul Junusovla dost idim, yaxşı münasibətlərim vardı, amma görürsünüz də, onu bu yaxınlarda tutdular. Tezliklə gətirəcəklər”-dövlət başçısı bildirib.\nAdamkul Junusov korrupsiyada ittiham olunur və barəsində İnterpol xətti ilə beynəlxalq axtarış elan edilmişdi. Axtarışa veriləndən sonra bir müddət Nyu-Yorkda gizlənib, dekabrın əvvəllərində Nyu-Yorkdan Bakıya uçub və Heydər Əliyev Beynəlxalq Aeroportunda saxlanılıb. Hazırda onun Qırğızıstana ekstradisiyası üçün proseduralar həyata keçirilir, Junusov ekstradisiyaya qədər Kürdəxanı təcridxanasında saxlanılacaq.


Azərbaycanın Qazaxıstandakı səfirliyində seçkilər uğurla keçirilib\nAzərbaycan Konstitusiyasında dəyişikliklər edilməsi məqsədilə keçirilən referendumla əlaqədar ölkəmizin Qazaxıstandakı səfirliyində, eləcə də Almatı və Aktau şəhərlərində yaradılan seçki məntəqəsində yerli vaxtla səhər saat 8:00-da səsverməyə start verilib. Səsvermə prosesi Azərbaycan Konstitusiyasına, Seçki Məcəlləsinə və bu sahədəki digər qanunvericilik aktlarına uyğun aparılır. Artıq səfirlikdə 5nəfərdən ibarət komissiya öz işini davam etdirir. Keçirilən seçkilər seçici fəallığı ilə müşahidə olunur. Burada təşkil edilən məntəqə lazımi əyani vəsaitlərlərlə təmin edilib, məntəqə seçki komissiyasının bir neçə iclası keçirilib. Astana şəhərində 1076, Almatıda 366, Aktauda isə 1473 nəfər konsulluq qeydiyyatında olan Azərbaycan vətəndaşı ümumxalq səsverməsi, habelə Konstitusiya Aktı layihəsi barədə məlumatlandırılıb. Səsvermə prosesi Seçki Məcəlləsinin tələblərinə uyğun aparılır. Səsvermə hüququna malik onlarla vətəndaşlarımız referendumda iştirak etdi və seçki hüquqlarını sərbəst şəkildə ifadə etdilər. Qeyd edək ki, məntəqələrdə burada səs verənlərin siyahısı tərtib olunub, məntəqə seçki komissiyasının bir neçə dəfə iclası keçirilib. Xatırladaq ki, xarici ölkələrdəki diplomatik missiyalarımızın əməkdaşları və onların səsvermə hüququna malik ailə üzvləri, ölkəmizin hüdudlarından kənarda daimi və müvəqqəti yaşayan vətəndaşların ümumxalq səsverməsində iştirakının və seçki hüququnun təmin olunması üçün xaricdə 38 seçki məntəqəsi yaradılıb.


Tariximizin qəhrəmanlıq salnaməsi: 20 Yanvar - serqqapisi.az\nTariximizin qəhrəmanlıq salnaməsi: 20 Yanvar\nNəşr edilib 09.01.2013 09:06 |\nTariximizin qəhrəmanlıq salnaməsi sayılan 20 Yanvar faciəsinin 23-cü ildönümü ilə əlaqədar M.S.Ordubadi adına Naxçıvan Muxtar Respublika Kitabxanasında sərgi təşkil olunmuşdur. Sərgidə 20 kitab, çoxlu qəzet və jurnallar, fotolar nümayiş etdirilir. Sərgidə Rafiq Səməndərin “Şəhidlər”, Əşrəf İbrahimovun “Şahid şəhidlər haqqında”, Qulu Kəngərlinin “Qara Yanvar şəhidləri”, İsmayıl Vəliyevin “Qara gündəlik”, Anarın “Şəhidlər dağı”, Famil Süleymanovun “Qana boyanmış Quran”, Vaqif Məmmədovun “Qeyrət qalası”, Abdulla Qurbaninin “Şəhidlər danışır” adlı kitabları və sair materiallar toplanmışdır.\nSərgini təşkil etməkdə məqsəd gəncləri, oxucuları xalqımızın başına gətirilən müsibətlərlə bir daha tanış etmək, xalqımızın müstəqillik uğrunda apardığı mübarizənin tarixini onlara çatdırmaqdan ibarətdir. Sərginin nümayişi yanvar ayının sonuna qədər davam edəcək.


Sizi arıq və cazibədar göstərən rənglər | Qadın Klubu\nƏsas səhifə / Əsas menu / Gözəllik / Sizi arıq və cazibədar göstərən rənglər\nSizi arıq və cazibədar göstərən rənglər\nSamira 01.09.2015\tGözəllik 373 Baxışlar\nGeyim alış-verişi edərkən ən çox diqqət etməli olduğunuz məsələ rənglərdir.\nÇünki yanlış rəngdə alınan geyim sizi olduğunuzdan yaşlı və kök göstərə bilər. Ona görə də, sizə yaraşan rəngləri tapmalı və qarderobunuzda bu rənglərə üstünlük verməlisiniz. Düzgün rəng seçimi ilə olduğunuzdan daha gənc və cazibədar görünmək öz əlinizdədir.\nƏvvəlki Dişlərin vaxtından əvvəl tökülməsinin 7 səbəbi\nNövbəti Qadınların sirri


"Azərbaycanlıların mütləq əksəriyətinin simpatiyası Saakaşvili və onun partiyasının tərəfində idi" - Günün Səsi- POLİTOLOQ "Azərbaycanlıların mütləq əksəriyətinin simpatiyası Saakaşvili və onun partiyasının tərəfində idi" - Günün Səsi\n“Azərbaycanlıların mütləq əksəriyətinin simpatiyası Saakaşvili və onun partiyasının tərəfində idi”- POLİTOLOQ\n0\t09 Oktyabr 2016 14:07\n“Belə görünür ki, Gürcüstanın hakim “Gürcü arzusu” partiyasi parlament seçkisində qələbə qazanıb. Bu partiya proqnozlaşdırıldığından çox səs toplayıb. Halbuki, aylardır keçirilən rəy sorğuları Mixail Saakaşvilinin “Vahid Milli Hərəkat” partiyasının “Gürcü arzusu” ilə başabaş səs toplayacağını göstərirdi, hətta, bu nəticəyə görə eks-prezidentin vətəninə dönəcəyi ehtimalları səslənirdi. Olmadı”.\nGununsesi.info xəbər verir ki, bunu politoloq Elxan Şahinoğlu deyib\nOnun sözlərinə görə, bəzi məntəqələrdə seçki saxatakarlıqları halları haqqında məlumatlar gəlir. Ancaq bunun seçki nəticəsinə ciddi təsir edəcəyini düşünmür.\n“Yox əgər “Vahid Milli Hərəkat” ölkə boyu müqavimət göstərməyə çalısa, hakim rejim küçələrə polisi tökəcək və qan töküləcək. Bu isə həm Rusiyanın işinə yarayacaq, həm də Gürcüstanın Cənubi Qafqazda demokratiya nümunəsi imicinə ciddi zərbə vuracaq.\nAçıq demək lazımdır ki, həm Azərbaycanda, həm də Gürcüstanda azərbaycanlıların mütləq əksəriyətinin simpatiyası Mixail Saakaşvili və onun partiyasının tərəfində idi. Çünki onun siyasəti bizə bəllidir, Azərbaycanla strateji əməkdaşlığa önəm verir, “Gürcü arzusu” isə ikibaşlı oyun oynayır.\nBuna baxmayaraq, Gürcüstanda hakimiyyətdə hansı siyasi partiya üstün olursa-olsun Azərbaycanla müttəfiqliyə sadiq qalmaq məcburiyyətindir. Bunu Gürcüstanın milli və təhlükəsizlik maraqları diqtə edir”-deyə, o, daha sonra qeyd edib.


Bu ilin 5 ayı ərzində narkotik vasitələrin, psixotrop maddələrin və onların prekursorlarının qanunsuz dövriyyəsinə qarşı mübarizə çərçivəsində 1435 nəfər cinayət məsuliyyətinə cəlb edilib.\nHesabatda qeyd edilib ki, onlardan 16-18 yaşadək 4 nəfər, 18-25 yaş 122 nəfər, 26-29 yaş 250 nəfər, 30 yaşdan yuxarı isə 1059 nəfər təşkil edir. Məsuliyyətə cəlb olunanlardan 54 nəfəri fəhlə, 2-si maddi məsul şəxs, 1-i nəqliyyat işçisi, 2-si kənd təsərrüfatı işçisi, 395-i əvəllər cinayət törətmişlər, 7-si əvvəllər xüsusi qeydiyyatda olan, 961-i işləməyən, 1398-i kişilər, 37-si qadın, 42 nəfəri xarici ölkə vətəndaşı olmuşdur. Əcnəbilərdən 25-i İran İslam Respublikası, 10-u Rusiya Federasiyası, 6-sı Gürcüstan və 1-i isə Pakistanın vətəndaşıdır.\nÜmumulikdə hüquq mühafizə orqanları tərəfindən aşkar edilmiş cinayət faktlarının 115-i qaçaqmalçılıq yolu ilə törədilmiş və qeyd olunan faktlar üzrə qanunsuz dövriyyədən ümumi çəkisi 636 kq müxtəlif növ narkotik vasitələr çıxarılıb.\nBundan əlavə aşkar edilmiş cinayət faktlarının 178-i qrup halında törədilmiş və həmin faktlar üzrə qanunsuz dövriyyədən 429,7 kq narkotik vasitə və 43 kq psixotrop maddə müsadirə edilib.


Elman nişanlı idi, təəssüf ki, toyunu görmək bizə qismət olmadı - Şəhid qardaşı - Ens.az - 4 dildə xəbərlər və ensiklopediya, ən son xəbərlər, en son xeberler\nDərc edildi:\t 16 December 2020, 11.35 Baxış sayı: 123\nİkinci Qarabağ savaşının qəhrəmanlarından biri də, şəhid Elman Əliyevdir. O, 1994-cü ildə Mingəçevir şəhərində doğulmuşdur. Sentyabr ayının 29-u Suqovuşan kəndində şəhid olmuşdur.\nEns.az xəbər verirki,Şəhidin qardaşı Vüsal Əliyev Trend-ə qardaşı haqqında danışıb:\n"Elman haqqında keçmiş zamanda danışmaq mənim üçün ağırdır. Qardaşım dayağım idi. Onun yanında həmişə özümü güclü hiss edirdim. Elman çox vətənpərvər bir insan idi. Uşaqlığından avarçəkmə idmanı ilə məşğul olurdu. Respublika üzrə çoxlu medallar qazanmışdı. İdmanla yanaşı, həm də yaxşı səsi var idi. Yaxşı muğam ifaçısı idi.\nQardaşım müddətdən artıq hərbi qulluqçu idi. Vəzifəsi PDM (Piyadaların döyüş maşını) ekipajında tuşlayıcı idi. Elman sonuncu dəfə evlə sentyabrın 28-i əlaqə saxlamışdı. Bu zəng qardaşımın sonuncu zəngi oldu. Döyüşlər başlayandan hamı kimi biz də narahat idik. Neçə dəfə əlaqə yaratmaq istədik, alınmadı. Cəbhə bölgəsinə getdim, maraqlandım, dedilər ki, onlar çox irəli gediblər deyə əlaqə yaratmaq olmur. Qardaşım sentyabrın 29-da şəhid olmuşdur. Lakin biz bundan gec xəbər tutduq".\nŞəhidirin qardaşı bildirib ki, döyüş yoldaşlarının dediklərinə görə gözündə qorxu yox idi. Daima irəli döyüşə can atırdı, yoldaşlarını da ruhlandırırdı: "Təəssüf ki, belə döyüşlərin birində içərsində olduğu texnikanı düşmən vurdu və yoldaşlarıyla bir yerdə şəhid oldu.\nMən qardaşımla fəxr edirəm.\nElman nişanlı idi. Çox təəssüf ki, toyunu görmək bizə qismət olmadı.\nQardaşımdan bizə xoş xatirələr qaldı".


Quran-i Kərim öyrənək (2-ci dərs) » Qadınlar Bir Incidir! Populyar Qadın Saytı\nTarix: 8-01-2015, 01:30\nSəs ver: ƏLİF hərfi\nBu hərf sərbəst heç bir səs ifadə etmir gələcəkdə keçəcəyimiz hərəkələr sayəsində : ə, a , i , ı , u səslərini ifadə edir. Bu hərf özündən sonra gələn hərfə birləşmir . Buna görə də "sözün əvvəlində" gələn əlif özündən sonrakı hərfə birləşməyəcəyinə görə "sərbəst" şəkildə necə idisə o şəkildə də formasını saxlayır. Bu hərf özündən əvvəlki hərfə birləşərkən sərbəst formadakı şəklinin əvvəlinə bir xətt artırılır. Şəkildə gördüyünüz "ortada" və "sonda" gələn şəklində olduğu kimi...Ərəb hərfləri sağdan sola doğru yazıldığına görə əlif hərfinin "ortada" və "sonda" gələn şəkillərini yazarkən öncə əvvəlki hərfə birləşdirici xəttdən başlayıb yazmaq lazımdır. Əlinizi bu şəkildə yazmağa alışdırın. Belə olduqda xəttiniz səliqəli olacaq və rahat bir şəkildə yazmış olacaqsınız. İlk başlanğıcda əllər vərdiş eləmədiyi üçün çətinlik törədə bilər ancaq qısa zamanda alışacaqsınız...\nQeyd : Ümumiyyətlə "Özündən sonrakı hərfə birləşməyən" hərflərin "Sərbəst" və "əvvəldə" gələn şəkli ilə "Ortada" və "Sonda" gələn şəkilləri eyni olur.\nBu hərf "B" səsini verir. Özündən sonrakı hərfə də birləşir. Əvvəlki dərslərimizdə bu hərfin "Sərbəst" şəklini keçmişdik odur ki , yuxarıda sağdan birinci şəkil sizə tanış gəlməlidir. Bu "sərbəst" formasıdır . "Başda" gələn yəni "əvvəl" də gələn şəkli isə "sərbəst" formasının yarıya qədər ki , qismini xatırladır. Bu hərfi yazmağa başlarkən yuxarı baxan hissəsindən başlayaraq yazmaq lazımdır. Nöqtə isə gördüyünüz kimi yuxarı baxan qismlə sətirin üzərinə yazılmış hissəsinin birləşdiyi nöqtənin altına qoyulur. Nöqtə sətirdən aşağıda olmalıdır. Bu hərfin "ortada" gələn formasını yazmaq üçün "əvvəldə" gələn şəklinin önünə "birləşdirici" xətt artırılır. Sonda gələn şəklidə eyni "Sərbəst" formanın əvvəlinə "birləşdirici" xətt artırmaqla yazılır. Şəkildə bu açıq-aydın görsənir. Bir qədər sonra isə bu formaların tətbiqini müxtəlif cür hərf birləşmələri yazmaqla görəcəyik. my_angel\n11 mart 2015 00:09\ntesekurler inwallah oyrenerik\nmelumata gore cox saq olun lazimli xeberdir\n8 yanvar 2015 19:58\n# 10 .Bir gülüşüm var Sizlərə ömür... leyla_258\nMELUMATLARA GORE COX SAGOLUN,HAMISI MENIM UCUN, TEK MENIM UCUN DEYIL,HAMI UCUN VACIBDIR,.................\n8 yanvar 2015 15:14\n# 9 SENI SEVDIM DIYE KIZDIYSAN..SENDE BENI SEV DE INTIKAMINI AL..:) my_angel\n8 yanvar 2015 13:19\n# 8 Yer üzünü günəş işığı örtsə də, qaranlıq kölgələr mütləq vardır,unutmayın... Fialka\nHər dəfə secilmişlərə atıram bu hərfləri öyrənəcəm allah razı olsun\n8 yanvar 2015 11:45\nQızlar yazır ki çətindi ,əksinə yazılışı asandı,mən yazıram ona görə çətin gəlmir,həm evdə kitabım var ordan öyrənmişəm.....tşk..sayənizdə hamı öyrənəcək...\n8 yanvar 2015 11:11\nBacim bu gozel xeber ucun tesekkurler. Insalah sayende oyrenen cox olacaq\n8 yanvar 2015 09:36\n# 5 Qarşına ümüdlə bax, arxana şükürlə, yuxarıya imanla, ətrafına hörmətlə... efsane..\ncox sagolun yaxsi hazirlamisiniz artiq bilirem ama yenede baxib tekrarlayiram\n8 yanvar 2015 08:46\nCox anlaşilandi twk\n8 yanvar 2015 07:50\n# 3 Allahim sozlerimi nece aciqlayim?Bu sozlerde sendendir,yene sene donmekdedir. isveç.de\nMən 16 hərif bilirəm. Çox isdəyirəm qalanında öyrənəm. Amma burda belə necə öyrənim? Allahım özun köməy ol amibAmin.\n8 yanvar 2015 03:25\nBiraz cetindi yazilis qaydalari


Rüstəm Cəbrayılov — Vikipediya\nRüstəm Abil oğlu Cəbrayılov (d. 8 iyun 1986, Luqansk, Ukrayna) — azərbaycanlı model.\nRüstəm Abil oğlu Cəbrayılov\n8 iyun 1986 (35 yaş)\n"The Best Model of Azerbaijan 2006, 2007"\n"The Best Model of the World 2007"\n1.2 ABŞ həyatı\n1.3 Digər layihələri\nRüstəm Cəbrayılov 8 iyun 1986-cı ildə Ukraynanın Luqansk şəhərində azərbaycanlı Abil və Sona Cəbrayılovların ailəsində anadan olub. Evin ən böyük övladıdır. 5 yaşı olanda ailəsiylə Bakıya köçüb. Azərbaycanda orta məktəbi bitirəndən sonra 2004-cü ildə Bakı Dövlət Universitetinin coğrafiya fakultəsinə daxil olub. 2008-ci ildə universiteti bitirəndən sonra coğrafiya müəllimi işləyib. Evlidir.\nŞəxsi məlumatlar: Boyu = 193 sm, Çəkisi = 86 kq, Ölçüləri = 100-88-103, Ayaqqabı ölçüsü = 45, Gözləri = yaşıl, Saç rəngi = qəhvəyidir.\nİlk dəfə modellik karyerasına 2005-ci ildə başlayıb, xoş bir təsadüf nəticəsində. Təhsil aldığı BDU universitetinə getdiyi zaman ona 2 nəfər yaxınlaşdı və dedilər ki, biz reklam çəkilişinə cəmiyyətin içindən insanlar axtarırıq, siz isə bu kateqoriyaya uyğun gəlirsiniz. Elə o anda da şəklini çəkib, nömrəsini də alıb getdilər. Bir həftədən sonra Rüstəmə zəng edib dedilər ki, sizi çox bəyənmişik və istəyərdik ki, sizinlə birlikdə çalışaq. O zaman ona televiziyada ölkənin ən böyük telekommunikasiya şirkəti olan «Azercell»in reklam çarxlarına çəkilmək təklif olunub. Bu uğurundan sonra ona «The Best Model of Azerbaijan» milli model müsabiqəsinin seçim turlarında iştirak etmək təklifi gəlib.\n2006-cı ilin noyabr ayında Azərbaycanın xalq artisti Aygün Kazımovanın rəhbərliyi altında "The Best Model Of Azerbaijan 2006" milli model müsabiqəsinə qoşulub və bu yarışın qalibi olub. Rüstəm birinci olacağını təsəvvürünə belə gətirmirdi. Lakin münsiflər heyəti tərəfindən 14 iştirakçı içində seçilib birinci olandan sonra özünə söz verib ki, çalışacam ki: "həmişə və hər yerdə birinci olum!" Müsahibələrinin birində dedi: "Mən sözümün üstündə durdum və qazandım!".\nÇox təəssüfki, 2006-cı ildə Azərbaycanı dünya yarışmasında təmsil etmək müəyyən səbəblərdən ona qismət olmadı. Amma buna baxmayaraq, 2007-ci ilin noyabrında milli model müsabiqəsi olan "Best Model of Azerbaijan"ın prezidenti Nahid Kabakçı və azərbaycanlı modelyer Fəxriyyə Xələfovanın rəhrəbliyi altında "The Best Model Of Azerbaijan 2007" keçirildi. Özünü sınamaq üçün Rüstəm ikinci səfər bu yarışmaya qoşuldu. Bu yarışıda uğurla başa vurub yarışın qalibi olub, müsabiqənin əsas mükafatını qazandı və elə 2007 ildə Azərbaycan dövləti adından Türkiyəyə nüfuzlu beynəlxalq model yarışması olan "Best Model of the World 2007" yarışmasına vəsiqə qazandı. 2007 ilin dekabrında İstanbul şəhərində keçirilən "Best Model of the World 2007" yarışmasının 90 ölkədən olan iştirakçıları arasında birincilik titulun və dünya moda aləminə vəsiqəsin qazandı.\nRüstəmin bu uğurundan sonra onu 2007-ci ildə Türkiyədə kino şirkətləri film və seriallara əsas aktyor kimi çəkilməyə təklif ediblər. Amma çox təəssüfki həmin il dünya iqdisadi böhran baş verdiyi üçün təklif aldığı filmlərin çəkilişləri dayandırıldı və Rüstəm vətəni Azərbaycana dönəsi oldu. Bakıdada modellik karyerasını davam etdi. Bakıda yerli və xarici şirkətlərin: «Nissan», «Çinici Collection», «Samsung», «Safe life Azerbaijan» və s. şirkətlərin reklam çarxlarında çəkilir.\n14 iyun 2010-cu ildə Amerika Birləşmiş Ştatlarının Nyu-York şəhərinə köçür. Modellik aləminin tam incəliklərini öyrənmək üçün Nyu-Yorkun xüsusi modellik məktəbinə daxil olur. Əlavə isə aktyorluq dərsləri keçir. Gələcək karyerasını kinoyla əlaqələndirir. Hal-hazırda isə Rüstəm "Red Model Management New York City" moda agentliyində model işləyir.\n2012-ci il Rüstəm üçün uğurlu bir il oldu. Nyu-Yorkda dünyaşöhrətli amerikalı modelyer Mixail Bastianın moda sərgisi oldu. Rüstəm o sərginin açılışın etdi və podiumda Maxail Bastianın dəbli kişi geyimi kolleksiyalarını nümayiş etdi. Amerikalı modelyer Adrian Alisin "Haute Couture Fashion Show 2012" moda sərgisinin "yeni 2012 kolleksiyası"nın nümayişin etdi. Eyni zamanda məşhur amerikalı stilist, kostum rəssamı və dizayner Patrisia Fildin "W-shop" kişi kolleksiyalarının nümayişində edib. Hal-Hazırda isə Rüstəm Cəbrayılovu Nyu-Yorkun kişi geyimləri "Century 21" şirkətinin əsas reklam çarxlarında və böyük ticarət mərkəzlərində göstərilər. 2012-ci ildən "Century 21" firmasının reklam simasıdır. Nyu-Yorkun əsas və böyük mərkəzi rayonu olan Manhattanda, "Times Square" meydanının reklam çarxlarında, plakatlarında firma geyimlərinin reklamları gedir.\n2012-ci ilin dekabrında sənədlərini Nyu-Yorkun "Kingsborough Community College" kollecinə verdi və qəbul oldu. 2013-cü ildən kollecin tələbəsi kimi ikinci ali təhsili alır.\n2012 ildə Rüstəm Cəbrayılovu dünyanın ən nüfuzlu, ən məşhur və ən dəbdəbəli brend kolleksiyalarının simasına əlavə etdilər:\n2007 ilin Ən gözəl kişi modeli Arxivləşdirilib 2011-05-17 at the Wayback Machine (türkce)\nQələbəsi haqda verilən məlumat (türkce)\nƏn yaraşıqlı azərbaycanlı məşhur (azərb.)\n«Best Model of Azerbaijan 2006» müsabiqəsinin qalibi (rus.)\n«The Best Model of the World 2007» masabiqəsinin qalibi (rus.)\nAzərbaycanlı yaraşıqlı gənc amerika jurnalınının üz hissəsində (rus.)\nRüstəm Cəbrayılov "Viral fashion" reklam kompaniyasının çəkilib[ölü keçid] (rus.)\nRüstəm Cəbrayılov: Mən fashion sənayesinin mərkəzində yaşayıram[ölü keçid] (azərb.)\nRüstəm Cəbrayılov amerikanın «Time Out New York» jurnalının üz hissəsində (ing.)\nBir azərbaycanlı kimi çəkildiyim reklamın Tayms meydanında nümayişi mənim üçün böyük fəxrdir (azərb.)\nVikianbarda Rüstəm Cəbrayılov ilə əlaqəli mediafayllar var.\nRüstəm Cəbrayılovun işlədiyi «Red Model Management New York City" model agetliyində rəsmi səhifəsi Arxivləşdirilib 2012-12-09 at the Wayback Machine\n"Amerikanın səsi — Rüstəmlə həyatı, Azərbaycan və ABŞ karyerası haqda söhbət (video)\nAzərbaycanlı model Rüstəm ABŞ-ın Nyu-York şəhərində tələbə oldu\nMichael Bastian NYC - dəbli geyimlər kolleksiyası\nRüstəm Cəbrayılov rəklam çəkilişləri zamanı\nMənbə — "https://az.wikipedia.org/w/index.php?title=Rüstəm_Cəbrayılov&oldid=6056187"\nLast edited on 16 iyul 2021, at 17:51\nBu səhifə sonuncu dəfə 16 iyul 2021 17:51 tarixində redaktə edilib.


Hamiləlik dövründə depressiya uşağın psixikası ilə problem riskini artırır - AZƏRTAC – Azərbaycan Dövlət İnformasiya Agentliyi\nHamiləlik dövründə depressiya uşağın psixikası ilə problem riskini artırır\nStatistikaya görə, hər beş qadından ən azı biri hamiləliyin son mərhələlərində və doğumdan dərhal sonra depressiyadan əziyyət çəkir. Əvvəlki tədqiqatlar göstərib ki, hamiləlik zamanı depressiya bir sıra mənfi nəticələrə gətirib çıxarır. Məsələn, depressiya ana bətnində uşağın inkişafına təsir göstərə bilər.\nAZƏRTAC “Zee News” saytına istinadla xəbər verir ki, London İmperiya Kollecinin alimləri tərəfindən aparılan yeni tədqiqata görə, depressiya ucbatından plasentada stress hormonu kortizolu parçalayan fermentin səviyyəsi azalır. Yəni döl hormonun daha yüksək səviyyələrinin təsirinə məruz qalır. Bu da dölün DNT-sində epigenetik dəyişikliklərə səbəb ola bilər. Nəticədə uşaqlarda emosional və davranış pozuntuları riski artır.\nTədqiqatçılar araşdırma nəticələrinin aşağı və orta gəlir səviyyəli ölkələrə aid olduğunu deyirlər. Bu ölkələrdə qadınlar daha çox partnyor zorakılığından, sosial dəstəyin azlığından əziyyət çəkirlər. Bundan başqa, həmin ölkələrdə nəzərdə tutulmayan hamiləlik, qeyri-düzgün qidalanma, infeksion xəstəliklər və mənzil problemləri geniş yayılıb.\nAZERTAG.AZ :Hamiləlik dövründə depressiya uşağın psixikası ilə problem riskini artırır


Xalq artistinin ailə faciəsinə səbəb olan keçmiş məmur oğlundan son xəbər » BolgeXeber.Com -Bölgələrdən xəbəriniz olsun!\nBolgeXeber.Com » Ölkə » Xalq artistinin ailə faciəsinə səbəb olan keçmiş məmur oğlundan son xəbər\nOxunub: 961 Qərar elan edilib.\nBakı Apellyasiya Məhkəməsində xalq artisti Ağasəlim Abdullayevin ailə faciəsi ilə nəticələnən yol qəzasına səbəb olan Xalid Mədətovun barəsində olan hökmdən verilən apellyasiya şikayəti əsasında məhkəmə prosesi başa çatıb.\nBOLGEXEBER.COM xəbər verir ki, APA-nın məlumatına görə, prosesdə qərar elan edilib. Qərara görə, apellyasiya şikayəti təmin edilməyib.\nQeyd edək ki, ötən il martın 15-də saat 00:30 radələrində Suraxanı rayonu, Zığ şossesində Abdullayev Vüqar Ağasəlim oğlunun idarə etdiyi “VAZ-2106” markalı, 10-NB-466 dövlət qeydiyyat nişanlı avtomobillə Mədətov Xalid Mübariz oğlunun idarə etdiyi “Mercedes-Benz G-55” markalı 90-FE-007 dövlət qeydiyyat nişanlı avtomobilin toqquşub. Nəticədə “VAZ-2106”da olan sərnişinlər - 1959-cü il təvəllüdlü Briliant Abdullayeva və 2008-ci il təvəllüdlü Ağasəlim Abdullayev hadisə yerində ölüb, 1950-ci il təvəllüdlü Ağasəlim Abdullayev və 1984-cü il təvəllüdlü Səadət Abdullayeva isə müxtəlif dərəcəli bədən xəsarətləri ilə 3 saylı Şəhər Klinik xəstəxanasına yerləşdiriliblər.\nBakı Ağır Cinayətlər Məhkəməsinin hökmü ilə X.Mədətov 5 il nəqliyyat vasitələrini idarə etmək hüququndan məhrum edilməklə, 12 il müddətinə azadlıqdan məhrum edilib. Nəqliyyat vasitələrini idarə etmək hüququndan məhrum edilmə cəzası azadlıqdan məhrum edilmə cəzası çəkiləndən sonra tətbiq olunacaq.\nX.Mədətov Azərbaycan Xəzər Dəniz Gəmiçiliyi” Qapalı Səhmdar Cəmiyyətinin (QSC) sabiq sədr müavini Mübariz Mədətovun oğludur. Həmin hadisədən 2 gün sonra isə ölkə prezidentinin sərəncamı ilə Mübariz Mədətov tutduğu vəzifədən azad edilib, oğlu isə həbs olunub.


Uçan Sincablarin Bacariqlari\nAllah yaratdığı maraqlı xüsusiyyətdəki canlılarla insanlara Özünü tanıdır. İnsanların tanıdıqları canlılar haqqında öyrəndikləri hərtərəfli məlumat heyrətlərini artırır; tanımadıqları canlılar haqqındakı məlumatlar isə zehinlərindəki qəflət pərdəsinin açılmasına kömək edir. Bu xüsusiyyətlər üzərində düşünmək isə hər birindəki qüsursuz yaradılışı görməyə və Allahın sonsuz qüdrətini təqdir etməyə yoldur.\nUçan sincablar da insanların üzərində düşünmə monotonluğunu, alışqanlıq pərdəsini qaldıracaq xüsusiyyətlərə malik olan milyonlarla canlı növündən biridir. Boyları 45-90 sm arasında dəyişən uçan sincablar Avstraliyada yaşayırlar. Bir ağacdan digərinə planer (motorsuz uçan aparat) kimi uçaraq keçən bu canlıların bütün növləri ağaclarda yaşayır. Bu canlılar qollarının arasındakı uçma pərdəsi vasitəsilə uçurlar.\nBaşqa bir növün uçma pərdəsi qabaq ayaqlardan arxadakılara qədər uzanır; dardır və qotaza bənzər uzun tükləri var. Digər növlərdə isə bu paraşütəbənzər forma kürklü dəridən ibarət pərdədir. Bu pərdə qabaq ayaq topuğuna qədər uzanır. Uçan kuskus adlı növ bir ağacın gövdəsindən atılır və gərilmiş dərinin planerə bənzəyən təsirindən bir dəfədə 30 metrlik məsafəyə tullanır. Böyük uçan sincablar ağaclar arasında planer kimi uçurlar. Bu canlıların ard-arda 6 dəfədə 530 metr məsafə qət etdikləri müşahidə edilmişdir.33\nBu kitabda verilmiş digər nümunələrdən də göründüyü kimi uçan sincablar özlərinə xas xüsusiyyətlər malikdirlər. Yer üzündəki milyonlarla növ canlının malik olduğu bənzərsiz xüsusiyyətlərin necə ortaya çıxdığını düşünən bir insan bunların bircəsinin belə şüursuz hadisəlrə nəticəsində ortaya çıxmayacağını, bir canlının öz-özünə qüsursuz xüsusiyyətlər qazanmayacağnı, bu canlının bir hissəsinin belə təsadüfən əmələ gəlməyəcəyini dərhal anlayacaq. Bütün heyvanlar, bitkilər, insanlar Allah tərəfindən əksiksiz şəkildə yaradılmışlar. Ağıl və vicdanla düşünən insanlar üçün bu çox açıq həqiqətdir.\nBu həqiqəti dərk etmək və bütün həyatını ona görə qurmaq hər insanın xeyrinədir. Çünki insanın dünyadakı vəzifəsi Allahın ehtişamlı yaratmasını görmək və bu yaradılış qarşısında Allahın sonsuz gücünü və elmini təqdir etməkdir.\nSizin tanrınız ancaq O Allahdır ki, Ondan başqa heç bir tanrı yoxdur. O, elm ilə hər şeyi ehtiva etmişdir! (Taha surəsi, 98)\nAnqut Quşlarinin Balalarina Şəfqəti\nŞüursuz bir canlınıın balasını doğduqdan sonra tərk edib getməsi gözlənilir. Ancaq tam əksinə, heyvanlar balalarının bütün məsuliyyətini boyunlarına götürürlər. Belə ki, onları irəlidə qarşılaşacaqlı təhlükələrdən qorumaq üçün tədbir görməyi belə unutmurlar.\nBununla bağlı ən gözəl nümunələrdən biri su quşlarından olan anqutlardır. Anqutlar balalarını arxalarında daşıyırlar. Balalar ana-atalarından birinin arxasına çıxırlar. Ana balalarının üstündən yıxılmaması üçün qanadlarını bir az yuxarı qaldırır və balalarını başını yana doğru uzadaraq dimdiyinə aldığı qida ilə yedirir (yuxarıdakı şəkil).\nLakin anqutarın balalarına verdiyi ilk şey əsl qida deyil. Anqutlar balalarına əvvəlcə suyun üstündən topladıqları və ya sinələrindən qopardıqları tükləri yedirirlər. Hər bala çox miqdarda tük udur. Bəs bu maraqlı yeməyin səbəbi nədir?\nBalaların yedikləri bu tüklər həzm olunmur, ancaq balaların mədəsində toplanır. Bir hissəsi bağırsağa açılan yerdə yığılır. Balıqların qılçıqları və digər qidaların həzm olunmayan hissələri burada toplanır. Beləliklə, sivri balıq qılçıqlarının və ya həşəratların bərk hissəsinin balaların mədəsindən keçərkənbağırsaqların nazik divarlarını zədələməsinin qarşısı alınır. Bu tük yemə təcrübəsi quşun bütün həyatı davam edir. Ancaq ilk dəfə yedirilən tüklər balaların sağlamlığı üçün görülən mühüm tədbirdir.34\nTəbiətdəki canlılar arasında müşahidə edilən bu davranışlar təkamülçülərin “təbiət döyüş meydanıdır, xudbin olan, öz mənfəətini güdən üstün gələr” iddialarını tamamilə əsassız edir. Canlılardakı bu kiimi davranışların mənbəyinin isə onların öz ağlından qaynaqlanmadığı, bir quşun, pələngin və ya başqa hər hansı heyvanın, başqa canlının ehtiyaclarını düşünərək, incəlikləri nəzərə alaraq hərəkət etməyəcəyi aydındır. Bu canlılar Allahın ilhamı ilə hərəkət edirlər. Allah canlılarn hər birinə davranışlarını ilham edir və onlar da bunu əksizsiz şəkildə yerinə yetirirlər. Hər biri özünü Yaradan Allaha boyun əymişdir. Quranda bu həqiqət belə bildirilir:\nUçma Mexanizmləri: Circiramalar\nCırcırama uçuşu hansı sürətdə və hansı istiqamətdə olsa da, ani surətdə dayanıb tərs istiqamətdə uçmağa başlayacaq qədər qüsursuz uçma bacarığına malikdir. Bundan başqa, havada sabit dayanıb ovuna hücum etmək üçün uyğun mövqe tuta bilir. Həmçinin bu vəziyyətdə ikən olduğu yerdə cəld dönərək ovuna yönələ bilir. Bunlar cırcıramanın dövrümüzün qabaqcıl texnologiasının məhsulu olan vertolyotlara ilham mənbəyi olan manevr qabiliyyətlərindən bir neçəsidir.\nCırcıramanın bədəni metalla örtülmüş təəssüratı verən halqalı quruluşa malikdir. Buz mavisindən bordo rənginə (tünd qırmızı) qədər müxtəlif rənglərə malik olan cırcıramanın belində biri qabaqda, digəri arxada olmaqla iki cür qanad var. Qanadlar əks zamanlı işləyir. Yəni qabaqdakı iki qanad yuxarı qalxarkən arxadakı iki qanad aşağı enir. Qanadların hərəkəti iki qarşı-qarşıya əzələ qrupunun hərəkətilə təmin edilir. Əzələlərin bir ucu gövdənin içindəki ling formalı uzantılara bağlıdır. Bir əzələ qrupu yığılaraq bir cüt qanadın yuxarı qalxmasını təmin edərkən digər əzələ qrupu da eyni dərəcədə dartılaraq ikinci cüt qanadın aşağı enməsinə kömək edir. Dövrümüzdə cırcırımalardan nümunə götürülərək istehsal edilən vertolyonlar da eyni üsulla yuxarı-aşağı hərəkət edirlər. Cırcıramaların qüsursuz uçuşu bir-birindən asılı olmayan bu 4 böyük qanadın bədənin ağırlığını daşıması ilə mümkün olur. Bu xüsusiyyət həşərata ani manevrlər etmə, sürətini anidən artırma və saniyədə 10 metrə çatan sürətlə uçma imkanı verir.35\nÇox yüksək sürətlə uçarkən ani manevrlər edən cırcıramannın görmə qabiliyyəti də qüsursuzdur. Cırcıramanın gözü elmi kütlələrdə dünyanın ən yaxşı görən həşərat gözü kimi qəbul edilir. Hər biri 30.000-ə qədər xırda gözdən ibarət olan bir cüt gözə malikdir. İki yarımkürəyə bənzəyən və başının yarısını tutan gözlər həşərata çox geniş sahəni görmə imkanı verir. Cırcırama gözləri sayəsində demək olar ki, arxasında baş verənləri beə görə bilir.36\nGöründüyü kimi cırcırama hər biri tək-tək mükəmməl quruluşa malik sistemlər bütünüdür. Bu sistemlərin hər hansı birindəki kiçik bir əksiklik digər sistemlərin işə yaramamasına yol açar. Amma sistemlərin hamısı mükəmməl şəkildə yaradılmış və bu sayədə canlı həyatına davam edir.Cırcıramadakı bu bənzərsiz yaradılış Allaha aiddir. Allah hər cür yaratmağı biləndir.\nGündüz həddindən artıq isti, gecə isə dondurucu soyuq, həftələr, hətta aylar boyu davam edən quraqlıq, qida çatışmazlığı... Bütün bunlar səhralardakı mühitin bir hissəsidir. Bu çətin şərtlər altında yaşamaq, əlbəttə, asan deyil. Ancaq bütün bu çətin görünən şərtlərə baxmayaraq səhrada yaşayan bir çox canlı var. Bu canlılara baxdıqda hər hərəkətlərinin, bədən quruluşlarının burda yaşamağa uyğun xüsusiyyətdə yaradıldığını görürük. Allah bu canlıları onlara xas şəkildə yaratdığı üsullarla istidən qoruyur. Nümunələri nəzərdən keçirdikdə bu canlıların malik olduqları xüsusiyyətlərin təsadüfən ortaya çıxmadıqları, ancaq üstün güc sahibi olan bir Yaradan tərəfindən yaradıldıqları aydın olacaq.\nQum təpələrində yaşayan səhra gürzələri (Cerates vipera) qumların altında yaşayır. Gürzə quma yanakı titrəmələrlə baş vurur.Quyruğu soldan sağa doğru sürətlə hərəkət edir, sonra bu hərəkət ilan tamamilə quma gömülənə qədər üç qıvrım halında olan bütün gövdəsinə yayılır. Heyvan bəzən bir, bəzən də iki gözünü də çöldə qoyur. Bu sayədə ovlama imkanı əldə edir.\nQum fırtınalarının ani surətdə başladığı belə bir mühitdə gözlərini çöldə qoymaq əslində ilana zərər verə bilər. Ancaq gürzənin gözündəki quruluş ilə bu təhlükə tamamilə aradan qaldırılmışdır. Gürzənin gözləri quma qarşı şəffaf qabıqdan olan “eynək” ilə qorunur.\nSəhrada yaşayan canlılardan biri də ən kiçik tülkü olan Fennec tülküsüdür. Onun çox böyük qulaqları var. Bu tülkülər Afrika və Ərəbistanın qumlu çöllərində yaşayırar. Enli qulaqları sadəcə ovunun yerini müəyyən etməyə kömək etmir; eyni zamanda çox istilənməyin qarşısını alaraq heyvanın sərin qalmasını da təmin edir (ortadakı kiçik şəkil).\nSəhralarda yaşayan çömçə burunlu kərtənkələ isə quyruğunu və ayaqlarını sərinlətmək üçün isti qumun üzərində rəqs edirmiş kimi hərəkət edir. Sonra quyruğunun dəstəyilə çarpaz şəkildə bir qabaq, bir arxa ayağını havaya qaldırır (ən yuxarıdakı şəkil). Bir neçə saniyə sonra ayaqlar dəyişir. Kərtənkələ aerodinamik formalı burnu və bədəni sayəsində qum təpəciklərinin içində sanki üzür. Böyük ayaqları qumların arasında çox sürətlə qaçmasına kömək edir.37\nAvstraliyada yaşayan səhra qurbağaları isə sanki su anbarıdırlar. Bədənlərindəki kisələri yağış yağdıqda su ilə doldururlar. Daha sonra qumun altına girir və yağacaq yağışları gözləməyə başlayırlar. Digər səhra heyvanları da susadıqda bu qurbağaları tapırlar, qumdan çıxararaq qurbağadakı suyu içirlər.38


Təcəssüm (Kaat’ı Sənəti və Rəssamlıq) çərçivəsində fərdi sərgi keçiriləcək -\n“Təcəssüm (Kaat’ı Sənəti və Rəssamlıq)” çərçivəsində fərdi sərgi keçiriləcək\nAZpress.AZ xəbər verir ki, Azərbaycan Respublikası Mədəniyyət Nazirliyi, Retro Holding və Xətai Sənət Mərkəzinin təşkilatçılığı ilə 2018-ci il 7 iyul tarixində saat 11:00-da Xətai Sənət Mərkəzində “Təcəssüm (Kaat’ı Sənəti və Rəssamlıq)” çərçivəsində İnci Aksu, Nicat Muxtarlı və Aysel Günəşin fərdi sərgisi keçiriləcəkdir.\nİnci Aksu 1973-cü il aprelin 25-də İzmir şəhərində anadan olmuşdur. 1999-ci ildə İzmir şəhəri “Əl Sənətləri” kursunda təhsil almış və Kaat’ı Sənəti dərslərini Ertuğrul Özkasnaklı’dan öyrənmişdir . İnci Aksu 7 ildir Kaat’ı Sənətini, İzmir şəhərində fərdi kursda tədris etməkdədir . 2011-2017 illər ərzində 5 dəfə Fərdi Kursant Sərgiləri keçirilmişdir.\nİnci Aksu ilk dəfə olaraq Bakı-da Kaat’ı Sənətinin gözəlliklərini nümayiş etdirəcəkdir.\nNicat Muxtarlı 1992-ci il mart ayının 22-də Bakı şəhərində anadan olmuşdur. 2001-2002-ci illərdə Pionerr kursunda rəsm dərsi almışdır. 2009-2013 illərdə Azərbaycan Dövlət Turizm İnstitutunda, 2014-2015-ci il ərzində İzmir Ekonomi Universitetində Magistratura, 2016- ci ildən isə Azərbaycan Qərb Universitetində Doktorantura təhsili almaqdadır. Hal-hazırda rəsm iə fərdi məşğul olmaqdadır, Bakıda və İzmir şəhərində bir çox sərgilərə qatılmışdır.\nİlk fərdi sərgisi İzmir şəhərində daha sonra 2-ci fərdi sərgi İzmir Dövlət Balçova Mədəniyyət Mərkəzində və 2017-ci ildə İnci Aksu ilə birlikdə fərdi sərgisi keçirilmişdir.\nNövbəti sərgi iyul ayının 7-də Bakı şəhəri Xətai Sənət Mərkəzində keçiriləcəkdir.\nAysel Güneş 1983-cü il dekabr ayının 12-də Bakı şəhərində anadan olmuşdur. 36 sayli Musqisi Məktəbini bitirdikdən sonra (fortepiano üzrə), Asəf Zeynallı adına musiqi kollecinə qəbul olunub. 2000-2014 illər ərzində Pianist, Konsertmestr olaraq işləyir, 2000-2012 illər ərzində “Milli Festivallara və tədbirlərə” , 2002-ci ildə “Morskovskiy Etüd”-də ifa etmişdir. 2016-cı ildən Kaat’ı Sənəti ilə məşğuldur.\nSərgi iyul ayının 7-də başlayacaqdır.\nXətai Sənət Mərkəzinin ünvanı: Bakı şəhəri, Xətai rayonu, Xocalı prospekti 62.


Ev Cəmiyyət XİN yeni viza rüsumları və qaydalarının tətbiqinə başlayıb\nElektron xidmət Xarici İşlər Nazirliyi tərəfindən http://evisa.mfa.gov.azelektron ünvanında təqdim edilir. Viza verilməsi haqqında əcnəbilərin və vətəndaşlığı olmayan şəxslərin vəsatətlərinə, müraciət olunduğu gündən ən geci 15 gün keçənədək, Azərbaycan Respublikasının Prezidenti tərəfindən müəyyən edilən hallarda, habelə, əcnəbilərin və vətəndaşlığı olmayan şəxslərin səfəri təcili müalicə, yaxud Azərbaycan Respublikasında yaşayan yaxın qohumunun ağır xəstəliyi və ya ölümü ilə bağlıdırsa (bu faktları təsdiq edən sənəd təqdim olunmaqla) ən geci 2 iş günü ərzində baxılır.\nAvqustun 10-dan qüvvəyə minən dəyişikliyə görə Azərbaycana səfər etmək istəyən əcnəbilər və vətəndaşlığı olmayan şəxslər tranzit vizaları və birdəfəlik giriş vizaları üçün 20 dollar, çoxdəfəlik giriş vizaları üçün 350 dollar məbləğində dövlət rüsumu ödəyəcəklər. Ödəmə üsulları sırasına bank, poçt, plastik kart, internet, elektron ödəmə sistemləri daxildir. (ardı aşağıda)\nReqlamentə dəyişiklik “Dövlət rüsumu haqqında” Azərbaycan Respublikasının Qanununda dəyişikliklər edilməsi barədə” 2016-cı il 14 iyun tarixli qanunla bağlıdır.\nQanuna edilən dəyişikliyə əsasən tranzit vizalarının və birdəfəlik giriş vizalarının rəsmiləşdirilməsi üçün dövlət rüsumunun məbləği 20 dollar, çoxdəfəlik giriş vizalarının rəsmiləşdirilməsi üçün 350 dollar müəyyən edilib. Başqa sözlə, bütün növ vizaların rəsmiləşdirilməsi üçün vahid rüsum 20 dollar müəyyən edilib.\nEyni zamanda xarici ölkələrin müvafiq orqanları tərəfindən Azərbaycan Respublikasının vətəndaşlarına münasibətdə viza rəsmiləşdirilməsi üçün tutulan dövlət rüsumunun məbləği həmin “Dövlət rüsumu haqqında” qanunla eyni hərəkətlərə görə müəyyən edilmiş məbləğdən fərqli olduqda, dövlət rüsumunun dərəcəsinin Nazirlər Kabinetinin qərarı ilə həmin ölkələrdə Azərbaycan vətəndaşlarına münasibətdə tutulan dövlət rüsumu səviyyəsində müəyyən olunmuş məbləğdə tətbiq edilməsi barədə maddə ləğv ediib.\nAvqustun 10-dan qüvvəyə minən dəyişikliyə görə Azərbaycana səfər etmək istəyən əcnəbilər və vətəndaşlığı olmayan şəxslər tranzit vizaları və birdəfəlik giriş vizaları üçün 20 dollar, çoxdəfəlik giriş vizaları üçün 350 dollar məbləğində dövlət rüsumu ödəyəcəklər.\nÖdəmə üsulları sırasına bank, poçt, plastik kart, internet, elektron ödəmə sistemləri daxildir. Bundan əvvəl birdəfəlik giriş vizaları vizalarının rəsmiləşdirilməsi üçün 50 dollar tələb edilib.\nƏvvəlki məqaləDünya bazarında qızıl sürətlə ucuzlaşır\nNövbəti məqalədəFuad Qəhrəmanlı: “Vampir” qanla qidalandığı kimi bunlar da qorxu yaratmaqla qidalanırlar


Parketmə ilə bağl sualın doğru cavabı budur - Cars Azerbaijan\nCars-az saytında sual-cavab layihəsi çərçivəsində elan etdiyimiz növbəti sualın cavabını diqqətinizə çatdırırıq. Yol hərəkəti üzrə ekspert Ərşad Hüseynov tərəfindən tərtib olunan bu fotoda sual parketmə qaydaları ilə bağlı idi. Sual belədir; bu avtomobillərdən hansının sürücüsü durma (parklanma) qaydalarını pozub? Oxucuların diqqətinə çatdırırıq ki, cavablardan yalnız bu yazının alt hissəsində qeyd olunan cavabları təqdim edirik. Buyurun, oxucuların bilikləri ilə siz də tanış olun!\nŞahid - heç biri pozmayıb\nAraz - Salam....Menim fikrimce A bendindeki mashin parklanma qaydasini pozub...\nRamal - A\nMaarif - hər ikisi qaydanı pozub\nAbasali - Əvvəla belə yerdə nəqliyyat vasitəsinin duracağa qoyma üsullu nişanla göstərilməlidir,amma bu yerdə nişan yoxdur bunuda nəzərə almaq lazımdırki göy rəngli avtomobilA yolun hərəkət istiqamətinin 1 zolağını tutduğu üçün qaydanı pozub\nMahir – İzahsız deyim. Heç biri qaydanı pozmuyub. İksidə tam düzgün park edib.\nÇingiz - Bu şəkildə parklanmanı hansı qaydada edilməsini bildirən nişan yoxdur. Ona görə də heç bir sürücü parklanma qaydasını pozmayıb\nVugar - B pozub\nTotu - A qaydanı pozub.\nArzu - parklanma parkinq niwani olan yerde mawin saxlamaqdir. Bele ki, burda mawini hansi formada saxlamaq ucun niwan yoxdu ve durma qaydasi pozulmayib.\nFarid - Heç biri qaydanı pozmur.\nRufet - B varianti\nAbdulla - A sehv saxlayib B kimi saxlanmalidir diger hereket istirakcilarinin hereketine mane olmasin\nRasim - Hech biri pozmayib. Park etmenin hansi shekilde etmeyini nishani yoxdu, demeli hem paralel hemde perpendikulyar saxlamaq olar\nRumiyye - B\nZahir - A avtomobili parklanma qaydasını pozub.Ona görə ki avtomobil yolun hərəkət hissəsində durub\nİndiisə facebokkdanyazılancavablarlatanış olaq;\nMaxir Qurbanzade · Heç biri pozmuyub.\nNijatIsmkhanov · Parklanmaqaydas"nadairyolnişanı mövcudolmadığı aşikardır. Lakin "A" avtomobili sürücüsü faktiki parklanma ilə yolun hərəkət hissəsini tutğundan və orada hərəkət edəcək avtomobillərə qismən maneə yaratdığından parklanma qaydasını pozmuş hesab edilə bilər.Belə ki, "B" avtomobilinin sürücüsu faktiki parklanma ilə hərəkət zolağına maneə törətmir.\nElçin Bayramlı · Heç biri. Burada NV-nin duracaga qoyulma usulu ile bagli hec bir znak yoxdur. Ona görə də masinlari istenilen formada saxlamaq olar.\nTural Qafarzade · A. Cunki xettin her iki istiqametinde hereket var A masini saq zolaqdaki hereketi mehdudlasdiracaq sekilde aftomobili parking edib\nElvin Babayev · Her ikisi. Orda umumiyyetle parkinge icaze veran hec bir nishan yoxdu axi.\nMurad Quliev · A səhv saxlayıb\nAslan Sadraddinov · B\nDoğru cavab isə budur: Gördüyünüz şəkildə dayanmanı və durmanı (parklanmanı) qadağan edən heç bir nişan və ya bunun qadağan olunduğu heç bir vəziyyət yoxdur. Digər tərəfdən, həmin yerdə parklanmanın üsulunu göstərən heç bir nişan və ya nişanlanma xətti də yoxdur. Ona görə də gördüyünüz avtomobillərdən heç birinin sürücüsü durma (parklanma) qaydalarını pozmur. Cavablardan isə aydın olur ki, əksəriyyətimiz hələ də elemenğar yol hərəkəti qaydalarını bilmirik. Elə isə Cars-az saytında öyrənməyə davam edək.\nSorğuda iştirak edən hər kəsə təşəkkür edirik.


14 Sep 2021 | 10:08\nAzərbaycanın 44 günlük müharibədə qələbəsi yalnız işğalçı Ermənistanın üzərində deyil, 27 il mənasız danışıqlar aparıb, işğalçıya dolayısı ilə haqq qazandırmağa çalışan Minsk Qrupunun da üzərində oldu. Ötən ilin dekabrında Bakıya gələn həmsədrlərin nümayəndələrinə dövlət başçısı mədəni şəkildə qapını göstərdi, çünki onlarlıq bir iş qalmayıb. Amma elə həmin gündən həmsədr ölkələrin rəsmiləri, Ermənistan indiyədək bu yarıtmaz qrupun fəaliyyətinin bərpasını və onun vasitəçiliyi ilə danışıqların başlanmasını tələb edirlər. Azərbaycanın sərt mövqeyi hələ ki, yalançı səfərlərinə xeyli pul silən, rahat maaş alan, erməninin tərəfini tutan bu Qrupun yenidən dövrəyə girməsinə imkan vermir. Buna baxmayaraq Azərbaycana dolayısı yolla təzyiqlər son günlər intensiv xarakter alıb. ABŞ-ın Ermənistandakı səfiri xanım Linn Treysi və səlahiyyətləri başa çatmış Fransanın İrəvandakı səfiri Conotan Lokattın Qarabağın statusu ilə bağlı verdikləri bəyanatlar və Minsk Qrupunun vasitəçliyi ilə yenidən danışıqlara başlamaq bəyanatları təsadüfən üst-üstə düşməyib. Bir neçə gün əvvəl Rusiyanı təmsil edən yeni həmsədr İqor Xovayevin Bakı və İrəvan səfərləri və hər iki ölkənin rəsmiləri ilə görüşlər keçirməsi yalnız tanışlıq missiyası sayıla bilməz. Dünən isə Fransalı həmsədr Stefan Viskontinin İrəvana səfərinin başlanmsı kəşfiyyat xarakterli ola bilər. Viskontinin Bakıya gəlib-gəlməyəcəyi barədə məlumat olmasa da, o rəsmi statusuna görə Minsk Qrupunun həmsədridir və gəlişi yalnız Qarabağla əlaqədar ola bilər.


3, 7, 40 mərasimləri azərbaycanlıların İslama gətirdiyi "yenilikdir"\nAna Səhifə - ÖLKƏ - 3, 7, 40 mərasimləri azərbaycanlıların İslama gətirdiyi "yenilikdir"\nQohum-qonşunun, yaxınların diqqətini cəlb etməkdən, “filankəsin süfrəsində hər şey var idi” cümləsini eşitməkdən ötrü ölən insanın yaxını kifayət qədər xərc sahibi olur. Eyni zamanda ölünün 3-ü, 7-si, 40-ı, cümə axşamları, nəhayət, ili keçirilir.\n“Düşünürəm ki, bu xərclər ümumiyyətlə, olmamalıdır. İslamda bunlar yoxdur. Digər müsəlman dövlətlərində məsələn, Ərəbistan ölkələri, Əlcəzair, Misir, Yəməndə insan dünyasını dəyişən zaman bir az kədərlənirlər. Yeddinci günə qədər qohumlar gəlib baş sağlığı verir.\nUzağı bir stəkan çay və ya kofe içirlər. Azərbaycanda bu, belə deyil. İnsanlar kifayət qədər xərcə girirlər. Bu bizim islama gətirdiyimiz “yenilikdir”.\nYasların təmtəraqlı keçirilməsi biznesdir.Hamının bildiyi məlum insanların daha davarlanmasına xidmət edir .Bunun nə ölüyə,nə də ölü sahibinə heç birxeyri yoxdur.


Azərbaycan Tibb Universitetinin Tədris Cərrahiyyə Klinikasının (atu tck) digər şöbələrində olduğu kimi Ürək-damar xəstəlikləri şöbəsi də 24 saat fasiləsiz olaraq əhalinin sağlamlığının qayğısına qalır\nAzərbaycan Tibb Universitetinin Tədris Cərrahiyyə Klinikasının (ATU TCK) digər şöbələrində olduğu kimi Ürək-damar xəstəlikləri şöbəsi də 24 saat fasiləsiz olaraq əhalinin sağlamlığının qayğısına qalır.\nMüasir dövrdə kardioloji müayinələrin əhəmiyyəti insan həyatı üçün olduqca böyükdür. Hətta kardioloji şikayəti olmayan şəxslərə belə müayinələrdən keçməsi məsləhət görülür. Özündə hər hansı bir narahatçılıq, diskomfort hiss edənlər elektrokardioqrafiyadan, bəzi laborator müayinələr, ürək qan-damar sistemində hansısa dəyişiklik qeyd olunursa, EXO KQ və kardiovaskulyar stress test müayinəsindən keçməlidir. Hər bir müayinə üsulu həkimə lazım olan informasiyanı verir.


“Yoluxma sayı artacaq” - Baş infeksionist karantin rejiminin uzadılmasını istədi » BolgeXeber.Com -Bölgələrdən xəbəriniz olsun!\nBolgeXeber.Com » Müsahibə-Reportaj » “Yoluxma sayı artacaq” - Baş infeksionist karantin rejiminin uzadılmasını istədi\n“Yoluxma sayı artacaq” - Baş infeksionist karantin rejiminin uzadılmasını istədi\nOxunub: 1 920 Karntin rejiminin daha 2 həftə uzadılması gözlənilir. Hazırkı situasiya bunu diqtə edir. Bunu açıqlamasında respublikanın baş infeksionisti Cəlal İsayev bildirib.\nC.İsayev qeyd edib ki, yoluxma sayında müəyyən stabilləşmə müşahidə edilsə də, bu, virusun tamamilə yox olması anlamına gəlmir:\n“Dünən ilk dəfə yoluxanların sayı 500-lərdən 493-ə düşdü. Əsas bu stabilləşmənin növbəti günlərdə də müşahidə edilməsinə nail olmaqdır. Yoluxma sayında azalma əhəmiyyətli dərəcədə olarsa, sərt karantinin yumşaldılmasından söhbət gedə bilər”.\nBaş infeksionist deyib ki, orduya dəstək məqsədilə ötən günlərdə əhalinin aksiyaya toplaşması yoluxma sayının artımına səbəb olacaq:\n“Aksiyada bütün qaydalar pozuldu, yoluxma ehtimalı yüksəldi. Gözlənilir ki, yoluxma sayı artsın. Virusun inkubasiya dövründən asılı olaraq, aksiyadakı yoluxma nəticələri özünü göstərəcək. İnkubasiya dövrü 4-5 gün,14 gün də ola bilər. Orada yoluxan insanlarda xəstəlik subklinik keçə bilər ki, bu da cəmiyyət üçün təhlükəli ola bilər. Bu baxımdan yaxın günlərdə Azərbaycanda yoluxma hadisələrində artım gözlənilir”.


“Ermənilərin antiAzərbaycan təxribatı” » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n“Ermənilərin antiAzərbaycan təxribatı”\nDate: 18 May 2017, 12:14, Oxunma sayı: 851\nMübariz Əhmədoğlu: “Əslində ermənilər Azərbaycana qarşı mübarizə aparmaq adı ilə əksərən Rusiyaya qarşı mübarizə aparırlar”\nAzərbaycan cəmiyyətinin rus xalqına, dilinə və mədəniyyətinə dövlətinə münasibəti çox unikaldır. Əksərən qərbdə, o cümlədən yaxın qonşularımızda bizim xalqın rus xalqına münasibətinin mahiyyəti başa düşülmür. 20 yanvarı və Qarabağ işğalını yaşamış xalqın adı hər iki hadisədə təmsilçilərinin hallanan xalqa qarşı belə münasibəti paradoksaldır. Təbii ki, Azərbaycan tolerant xalqdır, multikultural ənənələrin min illik tarixi var. Amma Azərbaycan cəmiyyətinin rus xalqına, dilinə, mədəniyyətinə münasibətini tolerantlıqla izah etmək sadəcə məsələnin çox bəsit tərəfidir. Bu daimi diqqət və qayğı tələb edən məsələdir. Azərbaycanın rəhbərliyi həmişə belə məsələləri ciddi şəkildə dıqqətdə saxlayıb. Azərbaycanın paytaxtı Bakı şəhərində rus pravoslav kilsələri fəaliyyət göstərir. Hətta o kilsələrdən biri Rusiyadakı azərbaycanlıların vəsaiti hesabına tikilib. Bu məsələ o qədər ictimailəşdirilməmişdi. Məhz populyar rus eksperti A.Duginin hesabına bu məsələ kifayət qədər ictimailəşdi.\nCənubi Qafqaz regionunu silah anbarına çevrilməsinə icazə vermək olmaz\nYerevanda Rus pravoslav kilsəsi yoxdur. Əksinə, ermənilər Moskvada kilsə tikiblər və bu kilsənin dini baxımdan iki statusu diqqət çəkir:\n1. Ermənilər Moskvadakı kilsəni Apostol kilsəsi adlandırır. Başqa sözlə, Rus torpağında yeganə Apostol kilsə budur. Qriqorianlıq dininin yaradıcısının Həzrəti İsanın hansısa Apostolu ilə əlaqəsi yalnız uydurmadır, heç bir elmi təsdiqini tapmayıb. Amma buna baxmayaraq ermənilər özlərini məhz Rus pravoslavlığı fonunda Apostol dini kimi təqdim edirlər və bununla da dini prizmadan ermənilərin ruslardan üstün olduğunu göstərirlər.\n2. Digər status isə son dövrlərdə bu iki kilsəyə məbəd statusunun verilməsidir. Başqa sözlə, erməni kilsəsi xristianlıq üçün müqəddəs yerdir. Rus kilsələri üçün belə status müvafiq deyil. Ermənistanda katolik kilsəsi var. Gümrüdə yaxınlarda tikildi. Yalnız ondan sonra Gümrüdəki rus hərbçiləri üçün rus pravoslav dininə məxsus kiçik kilsə tikildi.\nAzərbaycan Cənubi Qafqaza birbaşa məsuliyyət daşıyır\nAzərbaycan MDB-də yeganə dövlətdir ki, digər MDB üzvü onun düşmənidir, Ermənistan Azərbaycan torpaqlarını işğal edib. MDB-də ikinci başqa bir elə dövlət yoxdur. Rusiya ictimai-siyasi mühiti bunu nəzərə almalıdır. Ermənilər Rusiya elitasına Azərbaycanla bağlı bütün kontekstlərdən təzyiq edirlər. Sadə missal, Rusiyanın qabağında duran ən əsas məqsədlərdən biri II Dünya Müharibəsinin tarixinin saxtalaşdırılmamasıdır. 9 may qələbə paradında separatçı, hətta Ermənistanın tanımadığı Dağlıq Qarabağın bayrağını qaldırması tarixin saxtalaşdırılmasıdır. Böyük Vətən müharibəsi dövründə Dağlıq Qarabağ adlı dövlət olmayıb. Dağlıq Qarabağ Muxtar Vilayəti Azərbaycanın tərkib hissəsi olub və Dağlıq Qarabağdan gedən ermənilərin hamısı Azərbaycan SSR-nin vətəndaşı olaraq, Azərbaycan SSR-nin hərbi komissarlığı tərəfindən döyüşə göndərilib. Bu faktı amerikalı, ingilis, fransız bilməyə bilər. Amma rus mütəxəssisi ki, bilir. Erməni separatçılarının qələbə paradında bayraq qaldırması və ona rəsmi Moskvanın belə isti münasibət göstərməsi, cəzalandırmaması ermənilərdə Dağlıq Qarabağdakı erməni separatizminə rəsmi Moskvanın dəstəyi kimi qəbul olunur.\nErmənilər Rusiya elitasına Azərbaycanla bağlı bütün kontekstlərdən təzyiq edirlər\nErmənilərin Böyük Vətən Müharibəsinin tarixini saxtaladırmasında separatçı ermənilərin bayraq qaldırması ilk fakt deyil. Faşistlərlə əməkdaşlıq etmiş Qaregin Njdenin ermənilər tərəfindən ideallaşdırılmasını Rusiya isteblişmentinin "unutması” təsadüfi deyilmiş. Ermənilərdən digər fərqimiz ondan ibarətdir ki, bizim millət bütün dünyada yayılsa da, sayımız çox olsa da amma hamısı kökünə daha çox bağlıdır. Assimilyasiyaya az məruz qalıb. Ona görə harada olmasından asılı olmayaraq daha çox özlərinə məxsusdurlar. Ermənilər bütün dünyaya səpələniblər və bütün dünyada özlərini yaşadıqları dövlətə daha çox bağlı kimi göstərirlər. Bu mövzuda hədsiz çox misallar gətirə bilərik. Amma məşhur şansonye Şarl Aznavurun fikri ən ümumiləşmiş anlayış kimi qəbul edilə bilər: "Mən fransızam, amma erməni mənşəli fransız”. İndi belə fonda azərbaycanlıları Rusiya azərbaycanlıları, Türkiyə azərbaycanlıları, İran azərbaycanlıları kimi qruplara bölmək xalqımızın bütövlüyünə süni müdaxilə etməkdir.\nBəzi qonşularımız Azərbaycanın hədsiz çox silahlanmasını məhz özləri üçün təhlükə kimi qəbul edirlər\nRusiya rəsmilərinin qarşısında moldovan-rumın kimlik münasibətlərinin nəticələri barədə təsəvvürlər var. "ÜmumRusiya” termininin yerində olmaması ilə bağlı deyilənlər də yanlışdır. "ÜmumRusiya” termini Rusiyada, xüsusilə rəsmi kontekstdə kifayət qədər geniş işlənən termindir. Rusiyanın ictimai-siyasi mühiti nəzərə almalıdır ki, Azərbaycan Cənubi Qafqazın tərkib hissəsidir və Azərbaycan Cənubi Qafqazda baş verənlərə birbaşa məsuliyyət daşıyır və Cənubi Qafqazın ən iri və lider dövlətidir. Biz Rusiyanın Cənubi Qafqazdakı köklü marağını inkar etmirik. Amma Rusiyanın Cənubi Qafqazdakı iştirakı dolayısıdırsa, Azərbaycan Cənubi Qafqaza birbaşa məsuliyyət daşıyır. Rusiya Cənubi Qafqaza Zaqafqaziya kimi yanaşırsa, biz Qafqazın bir hissəsi, cənubu kimi yanaşırıq. Silahlanma ilə bəzi məsələlər hal-hazırda Rusiya ilə Azərbaycan arasında kifayət qədər ciddi müzakirə yarada bilən məsələdir. Amma Azərbaycanın silahlanmasının da müəyyən bir həddi var. Bizim bəzi qonşularımız Azərbaycanın hədsiz çox silahlanmasını məhz özləri üçün təhlükə kimi qəbul edirlər. Həmin qonşumuzun fikrincə, Azərbaycanın hal-hazırda hətta avtomat silahla erməniləri qovmağa, öz torpaqlarını işğaldan azad etməyə gücü çatır. Ona görə ən müasir silahları, uzaq vuran silahları və yaxud ağır texnikanı qədərindən artıq alıb yığmağa ehtiyac yoxdur. Cənubi Qafqaz regionunu silah anbarına çevrilməsinə icazə vermək olmaz. Bu bizim köklü maraqlarımıza ziddir və dolayısı yolla eləcə də Rusiyanın da maraqlarına ziddir.\nErməni şərəfi barədə deyilənlər mifdən başqa bir şey deyil\nBu gün kimlərsə silah alverini Rusiyanın büdcəsinin dolmasında bir variant kimi görə bilərlər. Amma məsələyə strateji yanaşdıqda nəzərə almaq lazımdır ki, bu regionda digər dövlətlərin də marağı var. O cümlədən bu gün Rusiyanın müttəfiq bildiyi dövlətlərin bu regionla bağlı tarixi və digər münasibətləri yeni iştah formasında baş qaldıra bilər. Ona görə bu gün Rusiyanın bu regiona silah verməsi o demək deyil ki, beş il, on ildən sonra yenə həmin silahlar Rusiyanın maraqları istiqamətində fəaliyyət göstərəcək. Ən yaxşısı Dağlıq Qarabağ problemini həll etməkdir. Rusiya və İran kimi qonşularımız üçün Dağlıq Qarabağ məsələsini həll etmək bir neçə saatın işidir. Erməni şərəfi barədə deyilənlər mifdən başqa bir şey deyil. Ermənilər indi türkün qapısında qulluqçu işləmək üçün növbəyə dayanıblar. Dağlıq Qarabağ məsələsini həll etməklə Cənubi Qafqaz regionunda yaranan iqtisadi aktivlikdən Rusiyanın əldə etdiyi gəlir Rusiyanın Azərbaycana və Ermənistana satdığı silahdan əldə olunan gəlirdən qat-qat çox ola bilər.\nErmənilərin SSRİ daxilində dağıdıcı gücünə inamı\nA.S. Qriboyedovun öldürülməsində iştirakdan üzü bəri ermənilər Rus xalqına qarşı xəyanətlərini davam etdirilər. Cənubi Qafqazda "Kiçik Ermənistan”ın və bunun əsasında erməni dövlətinin yaradılması, ermənilərin Dağlıq Qarabağa köçürülməsi, Zəngəzurun Ermənistana verilməsi ermənilərin yalnız iştahını artırdı. Moskva metrosunda partlayış ABŞ-ın xüsusi xidmət orqanlarının ermənilərin SSRİ daxilində dağıdıcı gücünə inamı artırdı. SSRİ-nin dağıdılması planı hazırlandı. Plan ermənilərin imkanına hesablanmışdı. Hər şey Dağlıq Qarabağdan başlandı. Moskvadakı ermənilər Qərbin ssenarisinə uyğun Rus xalqını elitasını antiRus planların reallaşdırılması üçün ələ aldılar. Rusiyadakı heç bir erməni Rusiya üçün sonadək sədaqətli deyil. Bu gün "Taşir” qrupunun başçısı S. Karapetyan Ermənistanda rus dilində olan toponimlərin erməni toponimləri ilə əvəzlənməsi ilə məşğul olub. Bu tarixdir. Bunu silmək mümkün deyil. S.Karapetyan xırda erməni millətçisidir və Rusiyada qazandığı pulu da təbii ki, ermənilərin milli maraqlarına xərcləməlidir. Atdığı addımlardan başa düşülür ki, onun ABŞ-da da, o cümlədən Gürcüstanda da kifayət qədər geniş əlaqələri var. Ruben Vardanyan Ermənistanda ingilis dilinin inkişafına az qala yarım milyard dollar pul xərcləyib. Amma Ermənistanda rus dilinin vəziyyəti bərbad gündədir. Erməni mətbuatının yazdığına görə 2016-cı ilin sonlarından etibarən Rusiyadan Ermənistana gələn transfertlərin miqdarı artır. Eləcə də Ermənistandan ABŞ-a və Avropaya gedən transfertlərin miqdarı da artır. Belə alınır ki, Ermənistan yenidən Rusiya pulunun qərbə ötürülməsi üçün əsas marşrutlardan birinə çevrilib.\nErmənilərin antiAzərbaycan təxribatı\n"Yukos Armeniya” və yaxud "Yukos CİS” şirkətinin fəaliyyəti yada düşür. Məhz Aleksanyanın hesabına Ermənistanda "Yukos CİS” şirkəti təsis olundu və bu şirkətin vasitəsilə Rusiyanın vəsaitinin 4 milyard dolları Virciniya adalarına getdi. İndi Putin Rusiya pulunun qərbə tərəf çıxmasına qadağa qoyub. Amma Rusiyadakı ermənilər Putinin qadağasını pozmaqla məşğuldur. Rusiyanın Xarici İşlər və Ədliyyə Nazirlikləri çox yaxşı olardı ki, "Yukos CİS”in Ermənistanda təsis sənədlərini araşdırsın. ÜmumRusiya Azərbaycanlıları Konqresinin sənədlərində texniki məsələləri deyil, Rusiya rəsmilərindən kimin nə qaydada "Yukos CİS” in təsisinə icazə verdiyini araşdırsın. Baş verənlər açıq-aşkar göstərir ki, bu ermənilərin antiAzərbaycan təxribatıdır. Amma təkcə antiAzərbaycan təxribatı deyil. Əslində ermənilər Azərbaycana qarşı mübarizə aparmaq adı ilə əksərən Rusiyaya qarşı mübarizə aparırlar. Ona görə Rusiyadakı ermənilərin son təxribatları həm də qatı antiRusiya təxribatlarıdır.\nRusiya kimi nəhəng qonşumuzla problem yaratmaq bizim maraqlarımıza uyğun deyil\nRusiyada ermənilər güclüdür. Bunu biz bilirik. Amma bütün bunlara baxmayaraq müstəqil Azərbaycan həmişə Rusiya ilə münasibətləri normallaşdırmağa çalışıb. Rəsmi Bakının Rusiya istiqamətində irəli sürdüyü təkliflər V.Putin prezident olduqdan sonra reallaşdı. Putin MDB-də ilk səfərini məhz Azərbaycana etdi. V.Putinin ilk səfəri zamanı Şəhidlər Xiyabanında diz çökməsi bütün Azərbaycan xalqının müsbət emosiyasına səbəb oldu. Biz onunla əsaslandıra bilirik ki, 20 yanvarı, Dağlıq Qarabağ işğalını yaşamış Azərbaycan xalqı niyə görə rus xalqına belə yaxşı münasibətdədir. Putinin o addımı Rusiya-Azərbaycan münasibətlərini yüz illər boyu müəyyənləşdirmək potensialına malikdir. Azərbaycan hakimiyyəti tərəfindən də atılan bütün addımlarda - beynəlxalq, regional siyasətdə həmişə Rusiya amili nəzərə alınır. Bizim siyasət balans siyasətidir. Müstəqil siyasət aparmaq üçün intellektual, siyasi, iqtisadi imkanı olan xalqıq, dövlətik. Ona görə heç bir qonşu ilə, heç bir region dövləti ilə, xüsusilə Rusiya kimi nəhəng qonşumuzla problem yaratmaq bizim maraqlarımıza uyğun deyil. Azərbaycanın kənd təsərrüfatı və iqtisadiyyatının bəzi sektorları uzunmüddətli Rusiya istiqamətində qurulur. O baxımdan Rusiya ilə münasibətlər Azərbaycan üçün geosiyasi, siyasi, iqtisadi və regional kontekstdə yalınız pozitiv anlamdadır.\nŞimali Qafqazda sabitliyin iki qarantından biri Azərbaycan dövlətininvə xalqının güclü olmasıdır\nSSRİ dağıldıqdan sonra Rusiyanın Şimali Qafqazında uzun müddət gərginlik var idi. O zaman həm Rusiya, həm də Azərbaycan dövlət olaraq zəif idilər. Azərbaycan və Rusiya dövlət olaraq gücləndikdən sonra Şimali Qafqazda destruktiv, neqativ proseslərin qabağı alındı. Bu gün Rusiya dövləti Şimali Qafqaza kifayət qədər vəsait ayırır. Amma Şimali Qafqaz Rusiyanın siyasi, maliyyə resurslarının qara dəliyinə çevrilib. Bu kontekstdə Azərbaycanın dövlət olaraq zəifləməsi Şimali Qafqazda yenidən əvvəlki proseslərin baş qaldırmasına şərait yarada biləcək. Şimali Qafqazda sabitliyin iki qarantından biri Azərbaycan dövlətinin və xalqının güclü olmasıdır. Bu isə iki xalq, iki dövlət arasında çox özəl, unikal münasibətləri diktə edir. Bu münasibətlər isə Rusiyada yaşayan azərbaycanlılar və Azərbaycanda yaşayan rusların hesabına daha möhkəmlənir. Rusiyadakı azərbaycanlıların mövqeyinin güclü olması hər iki dövlət arasında onların körpü rolunun güclü olması anlamındadır. Rusiyanın bəzi rəsmiləri ermənilərin tələsinə uymamalıdır. Rusiya-Azərbaycan münasibətlərinin dinamik artan inkişafından ən çox narahatlıq keçirən Ermənistan və dünya erməniləri idi. Çünki Azərbaycan torpaqlarını işğal altında saxlamaqda ermənilərin ən əsas dayağı Rusiya ilə münasibətləri idi. Ermənilər Rusiya ilə münasibətlərini bütün qərb dünyasına, digər dövlətlərə nümayiş etdirərək məhz həmin dövlətlərin Dağlıq Qarabağ probleminin həllində iştirakını əngəlləyə bilmişdi. Rusiya-Azərbaycan münasibətləri yaxşılaşdıqca Dağlıq Qarabağ münaqişəsinin həllində də irəliləyiş yaranır. Bu isə erməniləri qorxudur. Ona görə ənənəvi, eləcə də digər yeni metodları işə salmaqla Rusiyanın elitasına yol tapırlar.\nRusiya-Azərbaycan münasibətləri necə olacaqsa regiondakı proseslər də o istiqamətdə gedəcək\nRusiya Ermənilər İttifaqının, eləcə də Ümumdünya Erməniləri Konqresinin sədri A.Abramyanın 60 illik yubileyinə Rusiya elitasının yığışmasına yalnız bu kontekstdən yanaşa bilərik. Hətta prezident V.Putinin ən yaxın ətrafı Putinin adından A.Abramyana təbrik təşkil edə bildilər. A.Abramyan kiçik oğruluğu böyük oğruluğa çevirməyi bacarmış adamdır. Dərin intellektli, tərbiyəsi olmayan bir şəxsin Rusiya elitasında belə yüksək qarşılanması, eləcə də həmin tədbirdə Dağlıq Qarabağ separatçılarının liderinin də dəvət olunması əslində bu göstərir ki, Rusiyadakı ermənilər, o cümlədən A.Abramyan kimilər daha yeni qüvvə ilə Rusiya-Azərbaycan münasibətlərini korlamağa başlayıb. Rusiya-Azərbaycan münasibətlərinin ağır dövrü də olub. Amma Azərbaycan həmin ağır dövrdə ermənilərin güclü təsiri altında olan Rusiyanın təzyiqlərindən yayına bilib. Rusiyanın blokadasını yara bilib. Azərbaycan məhz həmin dövrdə "Əsrin müqaviləsi”ni imzaladı. Bakı-Tbilisi-Ceyhanı tikdi, digər qlobal miqyaslı layihələr reallaşdırdı və pul qazanıb. Varlı Azərbaycan bu gün Rusiyanın daha çox müttəfiqidir. Ermənistan həmişə konfliktogenliklə məşğul olub, SSRİ-nin dağılmasında ermənilər ABŞ-ın əlində alət oldu. O cümlədən Rusiya elitasını da bu yola çəkə bildilər. Ermənilər indi də həmin yolu gedirlər. Bir qrup rus rəsmisini ələ almaqla Rusiyanın MDB məkanındakı siyasətinə ciddi zərbə vurmaq, hətta yeri düşsə Rusiyanı daxildən parçalamaq.\nRusiya ilə Azərbaycan arasında bir-birini qarşılıqlı tamamlayan siyasətin alternativi yoxdur\nErmənilərin Suriya üzrə siyasətini və bu istiqamətdə Putinin təklifini rədd etməsi proseslərini yada salmaqla müasir Ermənistan rəhbərliyinin kim olduğunu, Rusiyaya qarşı hansı münasibətdə olduğunu aydın şəkildə görmək olar. Ermənistanın prezidenti S.Sərkisyan Rusiya prezidenti V.Putini üç dəfə açıq şəkildə inkar edib. Rusiya erməniləri bircə dəfə də president S.Sərkisyana bu barədə irad bildirməyiblər. Bu məsələni ümumiyyətlə aktuallaşdırmayıblar. Amma Azərbaycan tərəfindən Rusiyanın ünvanına bircə dəfə də olsun belə addım görünməyib, görünməsi də mümkün deyil. Ermənistanın, da eləcə də regionun digər dövlətlərinin də bu gün taleyi Rusiya-Azərbaycan münasibətlərindən asılıdır. Rusiya-Azərbaycan münasibətləri necə olacaqsa regiondakı proseslər də o istiqamətdə gedəcək. Rusiya-Azərbaycan münasibətlərinin necəliyi Türkiyə və İranın Rusiyaya münasibətini müəyyənləşdirəcək. Rusiyanın Yaxın Şərq regionundakı siyasətində uğurunun uzun müddətliliyi Rusiya-Azərbaycan münasibətlərinin necəliyindən asılıdır. Bütün bunlar iki xalq, iki dövlət arasındakı münasibətlərin uzun müddət çox uğurlu şəkildə inkişafını tələb edir. Rusiya ilə Azərbaycan arasında bir-birini qarşılıqlı tamamlayan siyasətin alternativi yoxdur.\nSiyasi İnnovasiya və Texnologiya Mərkəzinin sədri, politoloq\nMoldovada erməni ssenarisi baş tutacaqmı?\nDonald Tramp: “ABŞ Rusiya ilə yola getmək istəyir”\nİncə Akşeneri üstələdi\nDalya Qribauskayte: Litva bütün hücumlara hazır olmalıdır\nDağlıq Qarabağ problemi siyasi həllini tapmalıdır\nTANAP Bakıya xarici bazara qaz tədarükünü artırmağa imkan verəcək - “Nezavisimaya qazeta”


Qobustdanda insanlar məcburi əməyə məruz qalıblar\n2021, 06 Avqust, Cümə, Bakı vaxtı 07:03\nPolisin xəbərinə görə Qobustan rayonunda Azərbaycan vətəndaşlarının məcburi əməyə məruz qoyulması faktı aşkarlanıb. Daxili İşlər Nazirliyinin İnsan Alverinə Qarşı Mübarizə Baş İdarəsinin saytında yayılan məlumata görə idarənin keçirdiyi əməliyyat nəticəsində Əziz Kərimovun bir neçə nəfəri məcburi əməyə məruz qoyması müəyyən edilib.\nO özü Xaçmaz rayon sakinidir, Qobustanın Cəngi qəsəbəsi, Xanqulu qışlağı ərazisində yerləşən fermada insanları işlədirmiş. Məlumatda həmin şəxslərin hansı şəkildə məcburi əməyə cəlb edilməsi ilə bağlı məlumat verilmir. Bildirilir ki, aşkarlanan faktla bağlı araşdırma aparılır.\nBunlar Daxili İşlər Nazirliyinin rəsmi məlumatında səslənən ittihamlardır. O ittihamlar məhkəmədə də sübut olunsa, Əziz Kərimov bir neçə illiyə cəzalandırıla bilər. Amma rəsmi məlumatda səslənən ittihamlara Əziz Kərimovun yaxınları, yaxud vəkilinin hər hansı reaksiyası yoxdur.\nMƏCBURİ ƏMƏYƏ CƏLB ETMƏ NƏDİR?\nBu, Azərbaycan vətəndaşlarının öz ölkəsində məcburi əməyə cəlb edilməsi ilə bağlı nadir rəsmi məlumatlardan biridir.\nMəcburi əməyə cəlbetmə nədir və bunu törədənləri hansı cəza gözləyir?\nHüquqşünas Müzəffər Baxışov\nHüquqşünas Müzəffər Baxışov deyir ki, məcburi əməyə cəlbetmə insan alveri sayıldığından buna görə cinayət məsuliyyəti nəzərdə tutulur:\n“Şəxsin arzu etmədiyi işi görməyə məcbur edilməsi məcburi əməyə cəlbedilmə sayılır. Belə əməllərə görə, 4 ildən 8 ilədək, bu əməlin ağırlaşdırıcı halında isə, 7 ildən 10 iədək azadlıqdan məhrumetmə cəzası nəzərdə tutulur”.\nHüquqşünas deyir ki, məcburi əməyə cəlbedilmənin müxtəlif üsulları var. Fermalarda adətən bu insanlara xüsusi yer düzəldilir və müxtəlif vasitələrlə onların oradan çıxmasına qadağa qoyulur. Ola bilsin ki, sənədlərini də əllərindən alırlar. Onlara hədə-qorxu gələ bilərlər ki, gecə saatlarında dur və malları yedizdir. Müxtəlif məcburetmələr də ola bilər”\n“FAKTLAR GÖSTƏRİLƏNDƏN DƏFƏLƏRLƏ ÇOXDUR”\nMüzəffər Baxışov bildirir ki, Azərbaycanda belə faktlar gizlədilsə də, son vaxtlar buna qarşı bəzi addımlar atılır:\n“ Əvvəlki illərdə İnsan Alverinə Qarşı Mübarizə üzrə koordinator Milli Məclisdə hesabat verərkən, deyirdi ki, məcburi əmək Azərbaycan üçün xarakterik deyil. Həmçinin, bu qəbildən olan cinayətləri aşkar etmirdilər. O vaxt Bosnyadan 1500-ə yaxın şəxsi Azərbaycana gətirib məcburi əməyə cəlb etmişdilər. Bütün cəhdlərə baxmayaraq, onları gətirən şirkətin rəhbərliyinə qarşı cinayət işi açılmadı”.\nO vaxt Bosnyadan 1500-ə yaxın şəxsi Azərbaycana gətirib məcburi əməyə cəlb etmişdilər. Bütün cəhdlərə baxmayaraq, onları gətirən şirkətin rəhbərliyinə qarşı cinayət işi açılmadı.\nMüzəffər Baxışov bildirir ki, həmin fakta görə hazırda Bosnyada cinayət işi açılıb. Çünki, bu məsələ transmilli məsələdir və harada baş verməsindən asılı olmayaraq təkcə bir ölkənin ixtiyarında deyil. Lakin, builki məlumata görə, Azərbaycanda məcburi əməyə cəlbedilmə ilə bağlı 5 fakt aşkar edilib.\n“Görünür ki, bizim hüquq-mühafizə orqanları Azərbaycanda bu cür cinayətlərin törədilməsini artıq etiraf etmək qərarına gəliblər. Ancaq, açıqlanan faktlar göstəriləndən dəfələrlə çoxdur” – deyib hüquqşünas.\n“KİŞİLƏR BU FAKTLARI GİZLƏTMƏYƏ ÇALIŞIRLAR”\n“Təmiz Dünya” Qadınlara Yardım İctimai Birliyinin sədri Mehriban Zeynalova bildirir ki, insan alveri indiyə kimi yalnız qadın alveri kimi başa düşüldüyündən problemin mahiyyətinə diqqət yetirilməyib:\n"Azərbaycanda insan alveri ilə mübarizənin qanuniləşməsinə 2004-cü ildən başlanıb. O vaxtdan 2011-ci ilə kimi cinsi istismar faktları daha çox gündəmdə idi. Bu, bütün MDB ölkələrində olan xüsusiyyət idi. Ona görə də insan alveri həmişə qadın alveri kimi başa düşülüb. Bu səbəbdən məcburi əməyə cəlb olunan kişilər bu faktları gizlətməyə üstünlük veriblər”.\nMehriban Zeynalova bildirir ki, bu, problemin vaxtında qarşısının alınmasına mane olur. Son dövrlərin tendensiyası daha çox məcburi əməyə məruz qalmış insanlarla bağlıdır. Bununla bağlı bir sıra faktlar aşkarlanıb. Bu faktlarla bağlı cinayət işi açılıb və zərərçəkənlərin reabilitasiya olunması istiqamətində addımlar atılıb.\nBundan öncə də mətbuatda xarici ölkə vətəndaşlarının Azərbaycanda məcburi işlədilməsi ilə bağlı xeyli məlumatlar yayılmışdı. Rəsmilər bu cür məlumatların həqiqətə uyğun olmadığını bildirmişdilər.


DEFSCOPE-un kibertəhlükəsizlik BootCamp-nın əhatə etdiyi "Security+" sertifikatının üstünlükləri\nCompTIA Security+ Sertifikatı nədir?\n“İnsan səhvləri təhlükəsizlik qaydalarının pozulması hallarının 90%-dən çoxunu təşkil edir”. Dünyanın nüfuzlu beynəlxalq təşkilatlarının araşdırmaları belə bir nəticə ilə sonlanıb. Təbii ki, hər gün yenilənən texnologiyanın sürətinə çatmaq üçün İT biliklərimizi nə qədər möhkəmləndirsək də, bəzən təhlükəsizlik məsələlərində aciz qalırıq. Bu cür problemlərin təşkilatlara milyonlarla dollar zərər verdiyini nəzərə alsaq, xüsusilə, İT sahəsində çalışanların təhlükəsizlik haqqında məlumatlılığının artırılması böyük əhəmiyyət daşıyır. Hazırda dünyada CİSCO, EC-Council, ISA, (ISC)², Amazon və ISACA kimi bir sıra təşkilatlar həmin şəxslərə İT sahəsində bilik və bacarıqlar aşılayaraq, onları göstəricilərinə uyğun sertifikatla təmin edirlər.\nCompTIA şirkətinin təsis etdiyi “Security+” sertifikatı sistem, şəbəkə və təhlükəsizlik administratoru, junior İT auditoru, təhlükəsizlik mütəxəssisi, məsləhətçisi və mühəndisi kimi bir çox sahədə çalışanların, yaxud gələcək namizədlərin savad dərəcəsini göstərəcək ən ideal göstəricilərdəndir. Bu sertifikatın əsas üstünlüyü namizədlərin kibertəhlükəsizlik üzrə bilik və bacarıqlarının qiymətləndirilməsinin performansa əsaslanan suallar əsasında baş verməsidir. Yəni, əgər işi yerinə yetirə bilmirsinizsə, imtahandan keçmək o qədər də asan olmayacaq. Məhz təcrübəyə əsaslanan yoxlanış forması olduğuna görə, işəgötürənlər namizədlərin uyğunluq dərəcəsini yoxlamaq üçün “Security+” sertifikatını standart kimi götürürlər. Bundan əlavə, CompTIA Security+ sertifikatı Northrop Grumman, Nationwide, Brotherhood Mutual və digər bu kimi təşkilatların köməkliyi ilə hazırlanıb. Bu sertifikata sahib olmayan namizədlərin İT sahəsində başlanğıc səviyyədə belə iş əldə etmələri çətindir.\nHazırda Defscope komandası olaraq, biz azərbaycanlı gənc mütəxəssislərə həmin sertifikatı əldə etmək imkanı yaradan şirkətlərdənik. Uzun müddətdir qlobal arenada da kiber təhlükəsizlik üzrə fəaliyyət göstərən Defscope şirkəti gənc mütəxəssisləri “Security+” sertifikatını əhatə edən bilik və bacarıqlara yiyələndirəcək kadr potensialına sahibdir. Şirkətin təşkil etdiyi və hazırda da davam edən kiber təhlükəsizlik Bootcamp-nın əsas fokus nöqtəsi “Security+” sertifikatını əldə etmək üçün ehtiyac olan nəzəri və praktiki bilikləri verməkdir. Təlimlərin həm nəzəri, həm də praktiki formada təşkil olunması iştirakçıları CompTIA Security+ sertifikatının performans əsaslı imtahanına tam hazırlayır. O cümlədən, Bootcamp-ın təlimləri ərzində iştirakçılar Security+ imtahanında tələb olunan təhdid, hücum və zəifliklər, texnologiya və problemləri həll edən şəbəkə komponentləri, təhlükəsiz şəbəkə arxitekturası və sistem dizaynı, risklərin idarə edilməsi və biznesə təsiri, kriptoqrafiya və PKI kimi əsas sahə biliklərinə tam yiyələnirlər. “Security+” sertifikatını əldə edən şəxslər başlanğıc və orta səviyyəli kiber təhlükəsizlik işlərini əldə etmək imkanına sahib olurlar.\nCompTIA Security+ sertifikatını kimlər ala bilər?\nHansı metodu seçməyinizdən asılı olmayaraq, bu sahəni öyrənmək və CompTIA Security+ sertifikatı əldə etmək gənc mütəxəssislər üçün böyük üstünlük olmaqla yanaşı, bu sahədə karyeraya başlama imkanı yarada bilər. Əlavə olaraq, bu sertifikatı əldə etmək hansısa ön şərt tələb etmədiyinə görə, hər kəsin, o cümlədən, kiber təhlükəsizlik sahəsində yeni fəaliyyətə başlayanların “Security+” sertifikatını əldə etməyinə heç bir maneə yoxdur. Bu sertifikatı əldə etmək istəyənlər üçün tövsiyə isə İT sahəsində iki illik təcrübəyə malik olmalarından ibarətdir. Həmin şəxslər əvvəlcə CompTIA şirkətinin təsis etdiyi digər sertifikatları əldə etməklə bu təcrübəyə müəyyən qədər yiyələnə bilərlər. “A+” və “Network+” sertifikatlarını da əldə etmək İT sahəsində fəaliyyət göstərənlərə yüksək gəlirli iş imkanı qazandıracaq. Əgər xüsusi olaraq, kiber təhlükəsizlik sahəsində karyera qurmaq planınız varsa, “Security+” sertifikatı ilə yanaşı, “Network+” və “PenTest+” sertifikatlarını əldə etməyiniz məsləhət görülür. “A+” ümumi olaraq İT anlayışı haqqında əsas bilikləri təqdim edir. “Network+” sertifikatı isə şəbəkə təhlükəsizliyi ilə bağlı bilik və bacarıqları qazandırmaqla, qarşıdakı dövrdə yüksək səviyyəli karyera qurmaq imkanı qazandıracaq.\nSecurity+ sertifikatının yaratdığı karyera imkanları\nHazırda kiber təhlükəsizlik sahəsinin gələcək mütəxəssislərini maraqlandıran əsas məsələ CompTIA Security+ sertifikatı əldə etməyin karyera üçün hansı müsbət təsirlərinin olmasıdır. “Security+” sertifikatı namizədlərə İT sahəsində qapıları açacaq çox yaxşı imkandır. İşə götürənlərin hamısı namizədlərindən bu sertifikatı tələb edirlərmi? - Xeyr. Ancaq tələb edənlərin sayı kifayət qədər çoxdur. İstər yerli, istərsə də beynəlxalq arenada “Security+” sertifikatına sahib olmaq namizədlər arasında bir rəqabət göstəricisidir. Yəni rəqibinizlə bütün göstəriciləriniz eyni olduğu halda, ondan fərqli olaraq əgər “Security+” sertifikatınızın yoxdursa, nəticədə siz ona uduzacaqsınız.\nHazırda Defscope şirkəti olaraq təşkil etdiyimiz Bootcamp-ın da əsas üstünlüyü iştirakçıların yerli və beynəlxalq arenada iş əldə etmək imkanlarının yüksək olmasıdır. Bunun səbəbi isə təlimlərin “Security+” sertifikatını əhatə etməsidir. Bootcamp-ın təlimləri zamanı iştirakçılar 5 həftəlik hazırlıq keçməklə “Security+” sertifikatını əldə edə biləcək biliklərə yiyələnəcəklər. Gələcəyin mütəxəssisləri bu sertifikatın üstünlüyünü nəinki işə qəbul olarkən, həmçinin iş mühitində də görəcəklər. Belə ki, CompTIA Security+ sertifikatına sahib olan sistem, şəbəkə və təhlükəsizlik administratorları, o cümlədən, təhlükəsizlik mütəxəssisləri, məsləhətçiləri və mühəndisləri yüksək gəlirli iş imkanları əldə edəcəklər. ABŞ-da CompTIA Security+ ilə əhatə olunan iş yerlərində çalışanların orta aylıq əməkhaqqı 81 000 dollarla 130 000 dollar ətrafında dəyişir. Bu kateqoriyadakı işlərin 2026-cı ilə qədər 6%-dən çox artacağı proqnozlaşdırılır.


Baş travmasından sonra dahi olmuş insanlar — Axtarırıq.Biz\nBaş travmasından sonra dahi olmuş insanlar\nİnsan beyininin daha bir təəccüblü tapmacası: bütün bu insanlar beyin travmasını aldıqdan sonra qəflətən aşkar etdilər ki, xarici dildə danışa musiqi alətindən ifa edə və ya saylarla jonqlyorluq edə bilirlər…\nİnsanlar bir gün oyandiqları zaman özündə yeni istedadı, bacarığı və ya xarici dilin biliyini aşkar etməyi arzu edirlər. Bəzilərinə belə reallıqı yaşamaq qismət olub. Onlardan biri – Ceyson Pedjettdir.\nCeyson Pedjett: Riyaziyyat və fizika\nOrta məktəbi tam bitirməyən Ceyson öz atasının mebel mağazasında işləyir gecələr isə əyləncə gecələrində itirdi. Bir gün başından zərbə alan 31 yaşlı cavan insan qəflətən fizika və riyaziyyat üzrə dahi olur.\nCeysona savanta (savantizm) sindromunu diaqnoz qoyurlar. Bu sindrom beyin travmaları zamanı yaranır və zərər çəkmişə gözlənilməz istedadlar ( riyaziyyat, təsviri incəsənət və ya musiqi) hədiyyə edə bilər.\n43 yaşlı Ceyson dünyada əl ilə fraktallar (Cismin forması, əslində, bir formanın iç-içə keçmiş kiçik surətləri şəklində ardıcıl təkrar olunur. Ölçüləri kiçilən və bir-birini izləyən formalar zəncirvarı şəkildə davam edir. Ancaq bu formalar çox simmetrik düzülürlər. Buna ən yaxşı misal qar dənəcikləridir) çəkə bilən nadir insanlardandır. Bir fraktalı yaradmaqçün Ceysona həftələt və aylar lazım olur.\nOrlando Serrell: Təqvim hesablamaları\nBesbol oynarkən Ornaldo başından top ilə zərbə alır. Bu barədə ailəsinə demediyi üçün həkim müayinəsindən də keçmir. Bunun nəticəsində Ornaldo bir il ərzində baş ağrılarından əziyyət çəkir. Nəhayət baş ağrıları sona çatandan sonra Ornaldo özündə qeyri adi qabiliyyət kəşf edir. O, tarixə görə həftənin gününü tamamilə dəqiq deməyi bacarırdı.\nÜmumiyyətlə, təqvimlə bağlı istənilən hesablamaları Serrell göz qırpımında yerinə yetirir. O istənilən iki tarixin arasında günlərin miqdarını dərhal adlandıra bilər və ya məsələn, 1000 il ərzində 12 mart neçə dəfə cümə axşamına düşdüyünü deye bilər.\nTommi Makxyu: Poeziya və təsviri incəsənət\nKeçmiş məhbus olan 51 yaşlı Tommi Makxyu 2001-ci ildə iki dəfə beyininə qan sizmasından sonra sağ qalmağı bacarır. Alın və gicgah nahiyəsindən aldığı zədələrdən sonra Tommi anidən sözləri qafiyə etməyə və rəsm çəkməyə başlayır. Onun əlində kağızar bitdikdən sonra hətta evinin divarlarını belə rəgləyir.\n"Mən özümdə bir qadınlığ hiss edirəm. Mənim başım qafiyələr, şəkillər və müxtəlif obrazlar ilə doludur"\n– Tommi Makxyu\nToni Çikoriya: Musiqi\nCərrah-ortoped Toni Çikoriyanı parkda gəzinti zamanı 1994-cü ildə ildırım vurur. Yaxınlıqda olan tibb bacısı onun həyatını xilas etməyi bacarır və doktor Çikoriyanın sağlamlığı tədricən bərpa olur.\nTezliklə Çikoriya özündə klasik musiqiyə qulaq asmaq və bir müddət sonrada ifa etmə həvəsi keşf etdi. O öncə notlar alıb sərbət fortepianoda ifa etməyi öyrəndi. Bir neçə vaxtan sonra isə mürəkkəb musiqi pyeslərini bəstələməyə başladı.\nAlonzo Klemons: Heykəl taraş\nKlemons hələ balaca yaşlarda vanna otağında yıxılaraq başından ciddi travma almışdı.\nİQ 40-a malik olan heç bir oxuması və yazması olmayan bu uşaq imkanları məhdudlaşdırılmış usaqlar üçün sığınacaqda böyüyüb. Erkən yaşlardan onun heykəltaraşlıq üzrə böyük istedadı var idi. Hər hansı bir heyvanı bir neçə saniyədə görsə belə əlinin altında olan materiallardan ( məsələn sabundan) onu formalaşdırmağı bacarırdı.\nİndi isə 56 yaşlı Alonzo işləri on minlərlə dollara satılan məşhur amerika heykəltəraşıdır.\nBen Makmaxon: Çin dili\nNə vaxtsa Ben Makmaxon avtomobil qəzasından sonra komaya düşmüşdü. Onun valideynləri ehtiyat edirdilər ki o komadan heç çıxmaya bilər. Ancaq artıq bir həftə sonra avstraliya tələbəsi özünə gəldi – və Çin dilində, daha dəqiq desək müasir mandarin dialektində danışmağa başlayır.\nHər şeyi dumanlı xatırlayıram. Mən oyandığım zaman başımın üstündə çinli tibb bacısı gördüm və düşündüm ki yəqin Çindəyəm. Yuxudaymışam kimi birdən çin dilində dasnışmağa başladım.\n– Ben Makmaxon, 22 yaş\nƏvvəl Ben məktəbdə Çinin baza kursunu keçirdi, amma onu bitirməmişdi. Sonda yenidən o ingilis sözlərini xatırlamağı bacarır, amma Çin dilinə gözlənilməz qabiliyyətidə yox olmur.\nHal-hazırda Ben Çin turistləri üçün Avstraliya üzrə bələdçi işləyir və immiqrantlar üçün Çində televiziya verilişini aparır.\nLaxlan Konnors: Musiqi dahisi\nLaxlan Konnarsda usaqlıqdan musiqi duyumu yox idi. O hətta it valsını belə fortepianoda çalmaq bacarığından məhrum idi.\nAmma yeniyetmə idmanla maraqlanırdı və bu da oyun zamanı iki dəfə ciddi beyin silkələnməsinə gətirib çıxardı. Bundan sonra Laxlana da və hallüsinasiyalar başlandı, ona görə gənc idmanla vidalaşmalı oldu.\nAncaq beyin travmaları gözlənilməz əlavə təsirə gətirib çıxardı: 17 yaşlı Konnors müxtəlif musiqi alətlərində heç bir səy gösdərmədən ifa etmə qabiliyyətini özündə qəflətən aşkar etdi.\nMütəxəsislər ehtimal edirlərki gəncin keçirdiyi epileptik ürəkkeçmələr bütün öz həyatı boyunca böyük bəstəkar Frederik Şopenin keçirtdiyi epileptik ürəkkeçmələrlə oxşardır.\nBir necə il əvvəl heç bir musiqi savadı və duyumu olmayan gənc idi 13 fərqli alətlərdə ifa edə bilir. (fortepiano, gitara, ukulele, harmonika və.s)\nDeniyel Temmet: Riyaziyyat\n3 il epileptik ürəkkeçmələr keçirən Deniel sonda saylarla başını itirdi.\nMəktəbdə o riyaziyyata görə mükafatlar alsada , onun qeyri-adi qabiliyyətli yalnız 25 yaşında aşkar edildi.\nMütəxəssislər Temmetaya saylarla jonqlyorluq etməyə icazə verən savanta sindromuyla yüksəkfunksiyalı autist diaqnozu qoydular.\nMəsələn: O, 5 saat və 9 dəqiqə ərzində pi arasında 22 514 rəqəmi düzgün cavablandırmağı bacarmışdı. O həmçinin İslandiya dili daxil olmaqla 10 dildə danışa bilir. İslandiya dilini isə mərc əsnasında bir həftəyə öyrənmişdir.\nBeynində hesablamaların prosesini 35 yaşlı Deniyel aşağıdakı qaydada təsvir edir:\nMən iki sayı vurarkən onlar gözümün önündə iki şəkil kimi canlanır. Sonra obraz dəyişməyə və inkişaf etməyə başlayır və qəflətən üçüncü şəkil meydana çıxır. Cavab da elə bu olur. Mən praktik olaraq bu haqda düşünmədən hesablayıram. Fikrimdə yalnız şəkilləri canlandiraraq.


12 Apr. 16:29\n“Çox da ki, çəməni çiçək-çiçəkdir,\nElə odlandırıb, közüm qalmayıb –\nBir ocaq yerində kül orucuyam”... (Ehtiram İlham)\n11 ayın sultanı gəlir. İkili hisslər keçirirəm. Ötənilki sultan ayda bir sıra diləklərimizin başında Şuşa, Qarabağ diləklərimiz, alxışlarımız, bir də, azardan-bezardan uzaq günlər dururdu. Bu xəlqi, insani arzulardan gerçəkləşəni də oldu, qismən gerçəkləşəni də, inşallah gerçəkləşəcəyinə inamımız sabit olanlar da... Bir sonrakı sultan ayın daha yeni diləklərə qanadlandıracağına şübhəm yoxdu. Xalqımız şahlanış içindədir.\nBu ilki Ramazana qlobal pandemiya bitmədən giririk. Hər ziyanda bir xeyir, hər xeyirdə iki xeyir var. O iş ki bizdən asılı deyil, nə mümkündür onu edirik; imkanlar qısıtlı olan yerdə də alxış, dua imkanları genişdi. Mən bu sətirləri yazarkən bacım, mənəvi əmim, yaxın dostum modul tipli xəstəxanalrda “COVİD19”dan intensiv müalicə almaqdadır. Keçən günlərdə taclı virusdan çoxsayda tanış, qohum itirdik. Bir nəfərin itkisi belə çoxdur, o da ola qulağın səksəkədə ola: hansı modul tiplidən, klinikadan, kimdən nə xəbər gələcək? deyə...\nBeləliklə, özümüz özümüzə kömək olmalıyıq, özümüz həkimlərimizə kömək olmalıyıq, özümüz xalqımıza, dövlətimizə kömək olmalıyıq. – Bu, elə bəşəriyyətə kömək olmaqdır. Allah ağzımı əyməsin, “Allaha kömək vaxtıdır” (V.Səmədoğlu)..!\nİnsanı düşünmək insanlığı düşünməklə çiçəkləyir. Qlobal pandemiyanın tüğyan etdiyi bir ortamda qarşıladığımız sultan ayda daha çox insanı qorumaq məqsədi ilə daha uhulət-suhulətli qərarlar, davranış və rəftar gərəkdir. İsa Peyğməbərin məşhur sözünü bu situasiyaya şamil edərək, ufacıq dəyişdirsək: Allahınkını Allaha, insanınkını İnsana! İnsana sağlamlıq gərəkdir! İbadət ruhun sağlamlığıdır, virusdan qorunmaq bədənin! Ruh sağlamlığı ilə bədən sağlamlığının bir-birini tamamlaması nə gözəldir!\nXatırlayıram, ötən ilki Ramazan ayı dövründə rəsmi qapanma tətbiq edildi, bu da, (rəsmi məlumatlarla duyuruldu ki) yoluxmaların sayını önəmli dərəcədə azaltdı. Rəsmi qapanma olacaq-olmayacaq – bunu bilmirəm, bildiyim o ki özümüz özümüzə insan, insanlıq adına məhdudlaşdırma qoymağı bacarsaq, Ramazan ayının dəyərlərinə töhfə olar, savab olar, iradə nümayişi olar.\nNazirlər Kabineti yanında Operativ Qərargahdan verilən bilgiyə görə:\nAzərbaycan Respublikasında sutka ərzində koronavirus infeksiyasına 2414 nəfər yoluxub, 1695 nəfər müalicə olunaraq sağalıb, “COVİD-19” üçün götürülən analiz nümunələri müsbət çıxmış 36 nəfər vəfat edib.\nNə etməliyik? – Kütləvi tədbirlərdən qaçınmalıyıq; vaksin olunmanı təşviq etməliyik; maska taxmalı, məsafəni gözləməli, şəxsi gigiyenaya fikir verməliyik!\nÇətindirmi? Deyil. Çətin olsaydı da Ramazan kəraməti ilə bacarmalıyıq...


Tehlukesizlik: Qapi tipli metaldetektorlar satiram Bakida\nElan nömrəsi: 524099\n☆Tehlukesizlik: Qapi tipli metaldetektorlar ☆055 245 89 79 ☆\nAlpha sirketi qapi tipli metaldetektorlar teklif edir. Bu sistemler demir ve s. tipli avadanliqlara reaksiya verir, xu susi isiqlar vasitesi ile mehsulun yerini isare edir. Mehsul lara resmi zemanet teqdim edilir. Alpha sirketinden siz bir sira tehlukesizlik avadanliqlarini elde ede bilersiniz: (nez aret kameralari, turniket, slaqbaum, domofon, barmaq izi kec id sistemi, kartla kecid sistemi, uzle tanima kecid sistemi, bollard, ID kartlar, kartlar uzerine cap isi, metaldetektor , dolab ucun kilid, road blocker, electron sira gozleme ve s .) kimi mehsullari teqdim edirik.\nBayram salatların sifarişlə hazırlanması\nev alqi satqisi ev elanlari kiraye evler eco slim kondisoner temiri samsung galaxy not 4 en ucuz qiymet xetai heyet evi dubay iphone ucuz telefon kombi ustasi kondisioner ustasi kurslar menecer ofis meneceri satis meneceri xirdalan kristal abseron ev 350 azn kusetka tezbazar.az


Corc Oruelli yazmağa vadar edən 4 bəşəri hiss | Yazıçılar | Kayzen\n1. Əsl eqoizm – ağıllı görünməyi, haqqında danışılmağı, öldükdən sonra da xatırlanmağı arzulamaq, uşaqlıqda sizi aşağılayan yetkinlərdən daha üstün mövqeyə keçmək istəmək və s.-dir. Bunu güclü bir hiss olaraq qəbul etməmək çox mənasız olar. Yazıçılar bu xarakteristikanı elm adamları, sənətçilər, siyasətçilər, vəkillər, əsgərlər və uğurlu iş adamları ilə – bir sözlə, bəşərin üst təbəqəsi ilə paylaşırlar. İnsanların çoxu o qədər də eqoist sayılmaz. Çoxu xüsusən 30 yaşından sonra fərd olmaq hissindən imtina edib, daha çox başqaları üçün yaşamağa başlayır ya da özünü düşünə bilməyəcək qədər ağır iş yüküylə mübarizə aparmalı olur. Ancaq azlıqda olan bir qisim var ki, istedadlı, əzmli insanlardan ibarətdir. Onlar sonuna qədər öz həyatlarını yaşamaqda qərarlıdırlar və məhz yazıçılar bu sinfə daxildir. Qeyd etmək lazımdır ki, ciddi yazıçılar jurnalistlərdən daha çox təkəbbürlü və xudpəsənddir, hərçənd ki, pulla da daha az əlaqədə olurlar.\n2. Estetik coşğu – xarici aləmdəki gözəlliyin idrakı və ya digər yandan, onu sözlərdə, onların doğru düzülüşlərində qəbul etmək, bir səsin digərinə dəyməsindəki, diqqətli bir yazının möhkəmliyindəki və ya gözəl bir hekayənin ritmindəki həzzdir. Bu, önəmli və itirilməməli olduğuna inandığın bir təcrübəni paylaşmaq arzusudur. Estetik hiss bir çox yazıçıda olduqca xəfifdir, amma bir məcmuə yazarının və ya dərs kitabı yazıçısının belə faydaçı bir zehniyyətdən uzaq olaraq istifadə etməyi sevdiyi xüsusi sözlər, söz qrupları vardır. Demək istədiyim, bir dəmiryolu siyahısından üst səviyyədə olan heç bir kitab estetik anlayışdan tamamilə məhrum deyildir.\n3. Tarixi itki – hər şeyi olduğu kimi görmək, onlar haqqında doğru bilgilərə çatmaq və bunları gələcək nəsillər üçün toplamaq arzusudur.\n4. Siyasi məqsəd. Burada “siyasi” sözünün mümkün olan ən geniş mənasını istifadə edirəm. Bu, dünyanı bəlli bir yönə istiqamətləndirmək məqsədilə digər insanların uğrunda çalışdıqları cəmiyyətlə bağlı vacib olan fikirləri dəyişdirmək üçün duyulan güclü istəkdir. Yenə də heç bir kitab siyasi baxımdan tamamilə tərəfsiz deyildir. “Sənətin siyasətlə işi olmamalıdır” düşüncəsi belə siyasi bir yanaşmadır. Fərqli hisslərin bir-birləri ilə savaş halında olmaları məcburiyyəti göz önündədir və yenə də təsirlərinin insandan-insana, zamandan-zamana dəyişə bildiyini açıq-aydın görmək mümkündür.


Müəllif: sumqayitxeber.com • Tarix: 14 Avqust 2013 • Baxış sayı: 377 dəfə • Şərh yoxdur\nSumqayıtda acınacaqlı şəraitdə yaşayan ailə dövlətdən və imkanlı şəxslərdən imdad diləyir. Redaksiyamıza müraciət edən Sumqayıt şəhəri, 10-cu mikrorayon sakini Zülfüqar Niftəliyev ailəsinin həddindən artıq acınacaqlı vəziyyətdə yaşadığını deyir. Onun sözlərinə görə, ailəsilə birlikdə 1968-ci ildə Cəbrayıl rayonundan Sumqayıta köçüb. 1975-ci ildə gənc ailə kimi Zülfüqar kişiyə Sumqayıtda 10-cu mikrorayonda 5 mərtəbəli binanın 5-ci mərtəbəsində 2 otaqlı ev verilib. Dediyinə görə, 1976-cı ildə oğlu dünyaya gəlib. Oğlu Anar Niftəliyev anadangəlmə gözdən əlil və şizofreniya xəstəsi kimi dünyaya gəlib. 1988-ci ildə ailənin daha bir oğul övladı doğulub. Uşaq 3 yaşında ikən ruhi xəstəyə çevrilib.


“Mediada islahatlara doğru” silsilə seminarları başa çatdı – FOTOLAR – Yenicag.Az\nAna Səhifə 3-cü-sektor “Mediada islahatlara doğru” silsilə seminarları başa çatdı – FOTOLAR\n“Mediada islahatlara doğru” silsilə seminarları başa çatdı - FOTOLAR\nYeni Çağ Media Qrupu – İyul 14, 2021 - 18:21\nYenicag.az xəbər verir ki, iyulun 14-də seminarın bağlanış mərasimində çıxış edən “ADA” Universitetinin İcraçı prorektoru Fariz İsmayılzadə bildirib ki, bu təlimlər media sahəsində yeni trendin başlanğıcına, jurnalistlərin peşəkar inkişafına töhfə verəcək. Medianın İnkişafı Agentliyinin icraçı direktoru Əhməd İsmayılov seminarların əhəmiyyətindən danışıb.\nDaha sonra “ADA” Universitetinin prorektor müavini, İxtisasartırma Programlarının rəhbəri Aygün Hacıyeva seminarlar çərçivəsində əldə olunan nailiyyətlərə dair təqdimatla çıxış edib. Universitetin Kommunikasiya və rəqəmsal media üzrə müəllimi Şəfəq Mehrəliyeva seminarların buraxılışı münasibətilə iştirakçıları təbrik edib. Seminar iştirakçıları isə bu seminarların təşkilindən məmnunluğunu ifadə ediblər. Sonra seminar iştirakçılarına sertifikatlar təqdim edilib.


UEFA qadın futboluna ayrılan pulu 4 dəfə artıracaq\nBu məbləğin 23 faizi aparıcı liqalardan turnirə vəsiqə qazana bilməyən klublara həmrəylik ödənişi kimi veriləcək.\nBAKI, 27 aprel - Sputnik. UEFA 2020/2021 mövsümündən qadın futbol klublarına ödənişləri 4 dəfə artıracaq.\n"Report" qurumun rəsmi saytına istinadən xəbər verir ki, bu, qadınlar arasında Çempionlar Liqasındakı (ÇL) format dəyişikliyindən sonra baş verəcək.\nYeni mövsümdən ödənişlərin ümumi məbləği 24 milyon avro təşkil edəcək. Bu məbləğin 23 faizi aparıcı liqalardan turnirə vəsiqə qazana bilməyən klublara həmrəylik ödənişi kimi veriləcək. Vəsait qadın futbolunun inkişafı üçün istifadə olunmalıdır.\nQeyd edək ki, yeni qaydalara görə, qrup mərhələsində oynayan komandalar minimum 400 000 avro qazanacaqlar. Qalib turnir boyu nəticələrə görə 1,4 milyon avroyadək qazanacaq. Qalib isə turnir boyu göstərdiyi nəticələrə əsasən, 1,4 milyon avroya qədər gəlir əldə edə bilər.


Divizion məşqçiləri Obradoviçin siyahısından narazıdır: “Bizdə ordakılardan da bacarıqlı futbolçular var” Sportal.az - Ölkə və dünya futbolu ilə bağlı xəbərlər\nU-21-in yanvarın 21-24-ü aralığında Antalyada baş tutacaq toplanışında iştirak üçün dəvət olunan futbolçuların siyahısına baxanda bir məqam xüsusilə diqqəti çəkdi. “Sumqayıt-2”dən nə az, nə çox - 7 nəfərin milliyə çağrılması. Yəni ümumi sayın təxminən 30 faizi. Təbii, bu komanda birinci divizionun lideridisə, üstünlük təşkil etməsi normaldı. Amma bu qədər olmaz axı.\nHalbuki ilk “6-lıq”da yer alanlar arasında “Zaqatala” və “Qaradağ Lökbatan” da var ki, aşağı dəstənin oyunlarını izləyənlərin dediyinə görə, bu komandalarda yetərincə bacarıqlı gənclər top qovur. Turnir cədvəlindəki mövqeyi ürəkaçan olmasa da, “Kəpəz”in özündə də yığmada oynaya biləcək futbolçuların varlığına şübhə etməyə dəyməz.\nSiyahını təyinatı 5-10 gün əvvəl gerçəkləşən Milan Obradoviçin tərtib etdiyinə inanmaq ağılsızlıq olar. Dəvət göndərdiyi 23 nəfəri qarşısına düzsən, 3-nü üzdən tanımayacaq. O ki qalmışdı oyunlarını görə, kimlərsə diqqətini çəkə. Heç şübhəsiz, köməkçisi, həm də “Sumqayıt-2”ni çalışdıran Elbrus Məmmədovun məsləhəti əsasında addım atıb. Məmmədov da üstünlüyü sərəncamında olanlara verib.\nBəlkə yuxarıda adını sadaladığımız komandalarda U-21-ə layiq görülən oyunçular yoxdu, biz yalan danışırıq. Bəlkə AFFA-dan məktub göndərilib, klublar hazırlıq prosesinə görə buraxmaqdan imtina edib. Hər halda, istənilən ehtimal mümkündü. Odu ki, komandaların baş məşqçiləri ilə danışdıq.\nRüstəm Məmmədov (Zaqatala): “Ötən seçmə mərhələdə iki futbolçumuzu gözaltı edib, oyunlarını izləyirdilər. U-21-in məşqçiləri klub rəhbərliyi ilə söhbətdə qış toplanışında həmin futbolçulara dəvət göndərəcəklərini demişdilər. O uşaqların əsas heyətdə oynamalı olduqlarını demirəm. Amma toplanışa dəvət olunub, sınaqdan keçmək onların haqqıdı. Yığmadakı baş məşqçi dəyişikliyindən sonra açıqlanan siyahıda 4-cü pillədə yer alan “Zaqatala”dan heç kimin olmaması xoş hal deyil. Bu gün sərəncamımda 4-5 nəfər var ki, U-21-ə dəvət alanlardan nəinki geri qalmırlar, hətta üstündülər. Birinci divizion gözümüzün qabağındadı, hamını görürük. Bəlkə də siyahının açıqlanmasında Elbrus Məmmədovun namizədləri əsas götürülüb. Halbuki Zaqatalada “Sumqayıt-2” ilə oynamışdıq və 3:0 hesabı ilə qələbə qazanmışdıq. Bəzi oyunçularımız Elbrus müəllimin yadında qalmalıydı. 5 nəfər demirəm, azı 2 nəfəri çağırıb yoxlamaq olardı. Eybi yox, qarşıda toplanışlar olacaq. Yəqin ki, baş məşqçi oyunları izlədikdən sonra layiq olanlara dəvət göndərəcək”.\nEtibar İbrahimov (Kəpəz): “Milan Obradoviç heç kimi tanımır. Ancaq köməkçisi Elbrus Məmmədov uşaqları görüb, kimin nəyə qadir olduğunu bilir. Toplanışa 1998-99 doğumlu gənclər çağrılıb. Bu yaş qrupunda futbolçular çoxdu. Hamısını birdən-birə dəvət etmək isə mümkünsüzdü. Düşünürəm ki, növbəti toplanışda “Kəpəz”lilərə də dəvət göndərilər. Ən azı yoxlanmağa layiq uşaqlarımız var”.\nElçin Dərgahquliyev (Qaradağ Lökbatan): “Siyahıya yaxşı-yaxşı baxmışam. Ötən il bu qədər uşaq “Qarabağ”dan idi, bu il “Sumqayıt”dan. Mənə maraqlıdı ki, Obradoviç bunları harda görüb, bəyəndi? Bu gün bizdə ordakılardan da bacarıqlı futbolçular var. İnanın, telefonumuza ediləcək zəngi, yaxud kluba göndəriləcək məktubu səbirsizliklə gözləyirdik. Xəyal Əmirli, Rövşən Şahmuradov, Camal Camalov, İlkin Abdullayev – hər biri bacarıqlı uşaqlardı, yığmaya kömək edə biləcək gücdədilər. Mərkəz müdafiəçisi olan Xəyal rahat U-21-də oynaya bilər. Mütləq hamısının oynamalı olduqlarını demirəm. Hər məşqçinin öz oyun fəlsəfəsi var. Amma dəvət edib, nəyə qadir olduqlarını görmək olardı. İnanın, uşaqlar özləri də soruşur ki, Elçin müəllim, bilmirsiz, biz niyə kənarda qaldıq? Siyahını Elbrus Məmmədov tərtib edibsə, bizdəki uşaqların nəyə qadir olduğunu bilir axı. Eybi yox, yəqin ki, növbəti toplanışlarda “Qaradağ Lökbatan”ın futbolçuları da yada düşər”. (Futbol+)\nTarix: 19 Yanvar [22:17]


BANM - Nə üçün Kimya Mühəndisliyi?\nKimya mühəndisliyi peşəkarlığa qapı açır.\nKimya mühəndislərinin sahib olduqları və istifadə etdikləri bir çox bacarıqlar peşəkarlığa, şəxsi inkişafa və digər imkanlara qapı açır. Kimya mühəndisləri necə analiz etməyi, məsələləri həll etməyi, komandada işləməyi, ünsiyyət qurmağı öyrənirlər. Kimya mühəndisliyi hər zaman öyrənməyə və səyahətə imkanlar təklif edir.\nKimya mühəndisləri fərq yaradırlar\nKimya mühəndisləri dünyada baş verən problemlərə köklənirlər. Onlar işlək vəziyyətini itirmiş avadanlıqları bərpa edir və yeni kəşflərə imza atırlar. Kimya mühəndisləri tullantı,yeni enerji mənbələrinin tapılması, yeni dərman preparatlarının hazırlanması və yeni modellərin yaradılması ilə bağlı problemləri həll edərək dünyanı daha parlaq bir gələcəyə sövq edir.\nKimya mühəndisləri məmnundurlar\nKimya mühəndislərinin yüksək iş məmnunluqları vardır. Bu bir çox səbəblərlə bağlıdır, belə ki dəyişə bilən cədvəllər, faydalar, yüksək gəlir, yaxşı iş təhlükəsizliyi və komandada işləmək.\nKimya mühəndislərinə tələbat var.\nKimya mühəndisləri dünya üzərindəki hər ölkədə yüksək tələbat içindədirlər. Bu o deməkdir ki, sizin tədris müəssisəsini bitirən kimi dərhal iş əldə etmək imkanınız var. Bu bir faktdır ki, kimya mühəndisləri digər ixtisaslarla müqayisədə ən az işsizlikdən əziyyət çəkirlər.\nKimya mühəndisləri vacib bacarıqlar əldə edirlər\nOnlar yaradıcı, problem həll edən, qrup işçiləri, ömürboyu təhsil alan, mütəşəkkil, yeniliklərlə maraqlanan, kompyuter bilikleri olan, lider, təfərrüat yönümlü, təzyiq altında soyuqqanlıdırlar.\nKimya mühəndisləri laboratoriyalarda, zavod və idarələrdə çalışırlar. Elmi tədqiqat, layihələndirrmə, istehslat, optimallaşdırma, tədris və məsləhətçi kimi iş imkanları mövcuddur. Kimya mühəndisləri kimya sənayesi, biotexnologiya, qida və dərman, ətraf mühit, sağlamlıq və təhlükəsizlik, yanacaq və enerji, proses layihələndirmə kimi əsas karyera istiqamətlərini seçə bilərlər.\nİstehsalat mühəndisliyi idarə etmə elmi ilə emal texnologiyasının birgə vəhdətidir. İstehsalat mühəndisinin səciyyəvi olaraq geniş mühəndislik təcrübəsi var və istehsalat ilə bağlı çətinliklərdən xəbərdardır. Məqsəd istehsal prosesini ən rahat, düşünülmüş və iqtisadi yolla bitirməkdir.\nQazma mayesi mühəndisi neft və yaxud qaz quyuları qazma prosesində iştirak edir və qazma mayesi (dizayn xüsusiyyətlərini nəzərə alaraq qazma palçığı da adlanır) xassələrinin yoxlanılmasından məsuliyyət daşıyır.\nPolimer mühəndisliyi ümumi olaraq mühəndisliyin bir sahəsidir hansı ki polimer materiallarının dizaynı, analizi və quruluşunun dəyişdirilməsi ilə məşğul olur. Bu smühəndislik sahəsi neft-kimya sənayesi, polimerləşmə, polimerlərin quruluş və xassələri, polimerlərin birləşdirilməsi və emalı,eyni zamanda bir çox polimerlərin quruluş xassələri və tətbiqinin aspektlərini özündə cəmləşdirir.\nStasionar mühəndis istilik, işıq, klimat kontrol və güc təmin edən ağır maşın və avadanlıqları işlədən bir peşə sahəsidir. Bu mühəndislər bir çox sahələrdə, belə ki mexaniki, istilik, kimyəvi,elektrik, metallurgiya, kompüter və geniş təhlükəsizlik bacarıqları sahələrində öyrədilirlər. Onlar səciyyəvi olaraq fabrik, ofis, xəstəxana, anbar, elektrik enerji istehsal edən zavodlar, sənaye qurğuları, yaşayış və kommersiya binalarında işləyirlər.\nKorroziya mühəndisi korroziya kimi bilinən təbii fenomenə nəzarət etmək üçün elmi bilik, təbiət qanunları və fiziki mənbələrin tətbiq olunması ilə material, quruluş, qurğu, sistem və proseslərin dizaynı və həyata keçirilməyi ilə məşğul olan bir mütəxəssisdir.\nKimya mühəndislərinin böyük məzun perspektivləri var\nYuxarıda deyildiyi kimi, kimya mühəndisliyi hal-hazırda dünyanın ən çox işlə təmin olunan ixtisaslarından biridir. 2016-cı ilin statistikasına əsasən məzunların 90%-nin işlə təmin olunması yalnız laboratoriyada işləməklə deyil, həmçinin sahə fəalliyyəti və elmi menecement vasitəsi ilə mümkün olmuşdur. Kimya mühəndisliyi oxumağı arzulayaraq bir çox iş imkanları əldə edə bilərsiz. Baxmayaraq ki, enerji, su, qida və əczaçılıq sahəsində genis karyera imkanları var, məzun olmuş biri üçün səciyyəvi bir ilk iş yoxdur. Universitedə qazanılmış bacarıqlar, hansı ki layihənin idarə olunması və proses axınının mənimsənilməsi, tələbələi mühəndislik dünyasında yüksək tələbat olunanlardan edir və maliyyə sahəsində çalışan bir kimya mühəndisi görmək heç də qeyri-adi bir hal deyil. Sənayedə öz karyeralarına başlayan kimya mühəndisləri başlanğıc olaraq gənc proses mühəndisi olaraq çalışırlar. Məzunların gündəlik vəzifələrinə istehsal prosesinin inkişaf etdirilməsi, zavodun dizaynı, risklərin analizi və simulyasiya alətlərindən istifadə edilməsi daxildir. Qazanılmış bir qədər təcrübə ilə siz layihənin idarə olunması, risklərin qiymətləndirilməsi və ya məsləhət və bir çox sahələrdə vəzifələrə yüksələ, eyni zamanda təhlükəsizlik və ətraf mühitin təmizlənməsi kimi xüsusi sahələrdə mütəxəssis ola bilərsiniz.